
ভুমিকা
TLT প্রশিক্ষণের এই কোর্সে আপনাকে স্বাগতম। এটি সাধরণত TLT পোগ্রামের ২য় কোর্স। 
TLT কোর্সগুলো খ্রীষ্টিয় পরিচর্যা কাজের জন্য প্রয়োজনীয় প্রশিক্ষণ সরবরাহ করে। খ্রীষ্টিয় ধনাধ্যক্ষতা এই কোর্সের মধ্যদিয়ে আপনি ঈশ্বর যে জাগতিক ধন সম্পদ আমাদিগকে দিয়েছেন তা আবিষ্কার করবেন। সেই সাথে ঈশ্বরের সম্মানার্থে এবং অন্যদের সেবার্থে কিভাবে সেই আশির্বাদগুলোকে ব্যবহার করা যায় সেই উপায়গুলোকেও আবিষ্কার করবেন।  

খ্রীষ্টিয় ইতিহাসের নির্দ্দিষ্ট সময়কালে, ঈশ্বরের লোকেরা এই আশির্বাদ বা দানগুলোকে অবহেলা করেছেন। মণ্ডলী মানব জীবনের অদৃশ্য অংশ এবং অদৃশ্য আত্নিক জগতের বিষয়ে এত বেশী গুরুত্ব দিয়ে শিক্ষা দিত যে জাগতিক ধন সম্পদ, খ্রীষ্টিয় জীবনের দৃশ্যমান দিকগুলো অবহেলিত হয়েছে বা এমন কি অবমুল্যায়িত হয়েছে। 

পবিত্র শাস্ত্রের যত্নপুর্বক অধ্যয়ণের মধ্যদিয়ে, আমরা শিখি যে আমাদের সৃষ্টিকর্তা ঈশ্বরের কাছে জাগতিক ধন সম্পদের মূল্য আছে। মানুষ হিসাবে, আমাদেরকে এই জগতের তত্ত্বাবধান এবং যত্ন নেওয়ার ভার দেওয়া হয়েছে। ঈশ্বর এই দায়িত্ব খুবই যত্নসহকারে নিয়েছেন এবং আমাদেরকেও তা অবশ্যই গুরুত্বসহকারে নেওয়া উচিত।

আপনি মণ্ডলীর একজন নেতা অথবা একজন নিয়মিত সদস্য যেই হউন না কেন, যেহেতু আপনি ঈশ্বরের দেওয়া জাগতিক ধন সম্পদসমুহ আবিষ্কার করেন এবং সেগুলোকে মঙ্গলের জন্য ব্যবহার করেন এই কোর্স আপনাকে উৎসাহিত করবে এবং দিকনির্দেশনা দিবে।  

এই পাঠ্যক্রমের মধ্যদিয়ে কাজ করে আপনি:
· ঈশ্বর যে সমস্ত আশির্বাদ আমাদিগকে করেছেন সেগুলোর জন্য ঈশ্বরকে ধন্যবাদ জ্ঞাপনের জন্য শাস্ত্র এবং অনান্য অংশগ্রহণকারীদের সাথে আলোচনা করবেন। 
· ঈশ্বরের দেওয়া সাতটি আশির্বাদের সহিত পরিচিত হবেন (7 Ts)।
· এই বস্তুগত জগতের উন্নয়ণের কাজে জড়িত হওয়ার জন্য কোন নির্দ্দিষ্ট ক্ষেত্র চিহ্নিত করবেন। 
· আপনার ব্যক্তিগত এবং মাণ্ডলীক জীবনে উদারভাবে এবং আনন্দসহকারে দান দেওয়ার নীতিমালা আবিষ্কার করবেন। 
· রাজ্য সংক্রান্ত কর্ম পরিকল্পনাগুলো প্রতিনিয়ত লিখবেন, সংশোধন করবেন এবং বাস্তবায়ণ করবেন। 
· TLT এর একজন প্রশিক্ষক হিসাবে অবিরত আপনার দক্ষতার উন্নয়ন করবেন এবং সেই বিষয়ে মতামত গ্রহণ করবেন।
এই কোর্স আপনাকে অন্যদের যেমন সান্ডেস্কুল শিক্ষকদের, যুব দলের নেতাদের, অনান্য মণ্ডলীর সদস্যদের, প্রাচীনদের এবং ডীকনদের প্রশিক্ষিত করার জন্য একটি টুল সরবরাহ করবে। যেহেতু আপনি এই কোর্সের মধ্যদিয়ে কাজ করেন, কিভাবে ঈশ্বর অন্যদের প্রশিক্ষণ দিতে আপনাকে প্রস্তুত করছেন তা আপনার দলের সাথে আলোচনা করুন। 
যেহেতু আপনি এই প্রশিক্ষণে জড়িত, আমরা প্রার্থনা করি যে এটি ব্যক্তিগতভাবে আপনার জন্য এবং আপনি যাদেরকে সেবা করেন তাদের জন্য বৃদ্ধি এবং নবীনীকৃত হওয়ার জন্য দ্বার উম্মুচোন করবেন।  

*নোটঃ একটি অফিসিয়াল সনদ লাভের জন্য আপনাকে অবশ্যই মানদন্ডের নিদের্শনা অনুসরণ করে একজন TLTI সনদপ্রাপ্ত সঞ্চালক বা ফ্যাসিলিটেটর দ্বারা প্রশিক্ষণ নিতে হবে। ফ্যাসিলিটেটর এই reporting@tlti.org or WhatsApp +1-616-341-8119.ঠিকানায় প্রশিক্ষণের প্রতিবেদন দান করেন এবং সনদের জন্য অনুরোধ পাঠিয়ে দেন।

অংশগ্রহণকারীদের সাক্ষ্যসমুহ
নিম্নে দেওয়া সাক্ষ্যগুলো সারা পৃথিবী থেকে আসা অংশগ্রহণকারীদের সাক্ষ্য। এমন আরও অনেক সাক্ষ্য তিমথী নেতৃত্ব প্রশিক্ষণের ওয়েভ সাইটে পাওয়া যায়।
এশিয়া
বাংলাদেশ
TLT এর আগে, মহিলা সমিতির বার্ষিক সম্মেলনে ৯০০০ টাকা মাত্র দান উঠত। কিন্তু মহিলা সমিতির নেতা TLT প্রশিক্ষণ গ্রহণ করার পরে, মণ্ডলীগুলো পরিদর্শনের সময় এবং আঞ্চলিক সম্মেলণগুলোতে তিনি খ্রীষ্টিয় ধনাধ্যক্ষতা সমন্ধে শিক্ষা দেন। এই সমস্ত পরিদর্শনগুলোর কারণে, এবং ঈশ্বরের অনুগ্রহে. তারা বার্ষিক সম্মেলনের সময় ১৬০০০ টাকা সংগ্রহ করেছেন। 
ইন্ডিয়া
পাহাড় পরিবেষ্টিত একটি অজপাড়া গায়ে কর্মরত একজন পালক তিনি TLT তে ঈশ্বরের সৃষ্টির দান এবং আমরা কিভাবে এর উত্তম ধনাধ্যক্ষ হতে পারি এই সম্পর্কে যা শিখেছিলেন তা গুরুত্বের সাথে নিয়েছিলেন। বন উজাড় করা রোধের প্রতিরোধে, তিনি TLT প্রশিক্ষণ থেকে যা শিখেছিলেন তা তার মণ্ডলীতে শিক্ষা দিতে শুরু করেন। তিনি বন ‍উজাড় করা রোধের জন্য কাজ হাতে নেন এবং বৃক্ষরোপণ শুরু করেন। এই সমস্ত বিষয় বন বিভাগের দৃষ্টি আকর্ষন করেন এবং সরকার সেই গ্রামের জন্য ৪০ একর জমি দান করেন কফি উৎপাদনের জন্য। 
ল্যাটিন আমেরিকা
কিউবা
এক মণ্ডলীতে দুটি পরিবারের কোন কাজ ছিল না এবং তারা খুব অভাবে ছিল। মণ্ডলী তাদের একজনকে কিছু টাকা র্ণ দিয়েছিলেন, এবং এই টাকা দিয়ে সেই পরিবার দুটি শুকর লালন পালন শুরু করেন। অন্য পরিবারকে তারা পরিষ্কার পরিচ্ছন্ন করার কাজ দেন। ‍উভয় পরিবারই এখন আর্থিকভাবে অবস্থানে আছে।
এই সালভাদর
একজন পালক প্রতিবেদন দিয়েছেন যে তিনি তার মণ্ডলীর প্রত্যেক বাইবেল স্টাডি দলের সদস্যদের দরিদ্রদের জন্য ভালবাসার উপহার হিসাবে অল্প পরিমান টাকা দান করার জন্য আহবান করেন। এই অনুদান চাকরী প্রশিক্ষণ করার জন্য এবং অভাবীদের জন্য খ্যাদ্য প্যাকেট ক্রয় করার জন্য ব্যবহার করা হয়েছিল। এগারজনকে বিভিন্ন কাজের জন্য প্রশিক্ষণ দেওয়া হয়েছিল। 

আফ্রিকা
জামবিয়া
একজন পালক বলেন যে তার মণ্ডলী আগের চেয়ে অনেক বেশী দান দিচ্ছে। এই মণ্ডলীই সেই এলাকায় প্রথম যারা পরিদর্শন কাজের জন্য তাদের পালককে একটি মোটর সাইকেল কিনে দিয়েছে। তারা এখন মন্ডলী গৃহ নির্মাণ করছে। 
কেনিয়া
“এখন, আমার মণ্ডলীর একটি বাজেট আছে। মাসে একবার আমি মণ্ডলীতে অর্থনৈতিক প্রতিবেদন পেশ করি। আমি আমার পরিবারকে এবং মণ্ডলীকে সহায়তা করার জন্য আমি কলা গাছ এবং বৃক্ষ রোপন করেছি এবং একটি দুধের গরু ক্রয় করেছি। প্রশিক্ষণ শেষে, আমার মণ্ডলীর দুইজন সদস্য এখন নিজেদের উৎপাদন করা জিনিষ বিক্রি করে তাদের পরিবারগুলোকে সাহায্য করছে। 


TLT এর মধ্যদিয়ে শেখা
[bookmark: _Hlk191930632]TLT ৫ টি ধাপ অনুসরণ করে: 
১) প্রতিবেদন- প্রত্যেক পাঠের শুরুতে (প্রথম পাঠ ব্যতিত) প্রত্যেক অংশগ্রহণকারী পুর্বের পাঠের সময় কি সম্পাদিত হয়েছে তার প্রতিবেদন পেশ করেন।
২) আলোকপাত, আবিষ্কার, এবং আলোচনা- অংশগ্রহণকারীরা শাস্ত্র পাঠ করেন এবং সম্পর্কযুক্ত প্রশ্নগুলো নিয়ে একসাথে আলোচনা করেন। সুনির্দিষ্ট বাইবেল অংশের প্রেক্ষাপট একে অন্যকে স্মরণ করিয়ে দেওয়া প্রায়ই উপকারী। দলীয় আলোচনা অংশগ্রহণকারীদেরকে একে অন্যের কথা মনোযোগ সহকারে শুনতে এবং পরিষ্কারভাবে তাদের ধারণাগুলোকে উপস্থাপনা করতে প্রশিক্ষণ দেয়। 
৩) পরিকল্পনা- অংশগ্রহণকারীরা যা শিখেন তা বাস্তবে প্রয়োগ করতে তারা একটি পরিকল্পনা প্রণয়ন করেন। পরবর্তী পাঠের শুরুতেই তারা সেই পরিকল্পনার উপর ভিত্তি করে একটি প্রতিবেদন পেশ করেন।
৪) প্রার্থনা- অংশগ্রহণকারীরা তাদের পরিকল্পনা লেখার সময় ঈশ্বরের দিক নির্দেশনার জন্য প্রার্থনা করেন, এবং তারা এই পরিকল্পনা ঈশ্বরের কাছে সমর্পণ করেন। 
৫) কাজ- অংশগ্রহণকারীগণ তাদের পরিকল্পনাকে বাস্তবায়ণ করেন। তারা পরবর্তী পাঠের শুরুতে তাদের পরিকল্পনার প্রতিবেদন পেশ করেন।
একটি TLT কর্ম পরিকল্পনা
প্রত্যেক পাঠের শেষে, অংশগ্রহণকারীগণ একটি সংক্ষিপ্ত কর্ম পরিকল্পনা লিখেন। কোর্সের শেষে, অংশগ্রহণকারীগণ ৩-৪ মাসের একটি কর্ম পরিকল্পনা লিখেন। শিক্ষার্থীরা পাঠের সময় যা শিখেছে তা বাস্তবে প্রয়োগ করাই হলো একটি কর্ম পরিকল্পনার উদ্দেশ্য। 
১.  একটি TLT কর্ম পরিকল্পনা 
ক. একটি সুনির্দিষ্ট পরিস্থিতি চিহ্নিত করুন। সেই পরিস্থিতি হলো একটি সমস্যা বা সুযোগ  যা ঈশ্বর এই TLT পাঠের মধ্যদিয়ে আপনার মনে এনেছে। এটা হয়তো একটি সমস্যা যে সমস্যার সমাধান আপনি দেখতে আকাংখা করেন। এটা হতে পারে বৃদ্ধির জন্য অথবা উন্নয়নের জন্য একটি সুযোগ। এটা একটি পরিস্থিতি যার সমন্ধে কিছু করতে আপনি সমর্থ।  
খ. একটি সুনির্দিষ্ট লক্ষ্য চিহ্নিত করুন। রাজ্য পরিবর্তনের জন্য লক্ষ্য হলো সেই পরিবর্তন যে পরিবর্তন আপনি দেখতে চান। এটা একটি পরিবর্তন যা যীশুর কাজ এবং পবিত্র আত্নার শক্তিকে প্রকাশ করে। এটি বর্ণনা করে যে একটি সুনির্দিষ্ট সমস্যা সমাধান হলে অথবা একটি সুযোগকে কাজে লাগালে একটি পরিবার, মণ্ডলী অথবা সমাজ দেখতে কেমন হবে সেই বিষয়। 
গ. সুনির্দিষ্ট কার্যক্রমসমুহ চিহ্নিত করুন। একটি TLT কর্ম পরিকল্পনার কার্যক্রমসমুহ বলে দেয় যে আপনি কি করবেন। আপনি যে ধাপসুমহ অনুসরণ করবেন এগুলো সেগুলোর একটি তালিকা তৈরী করে যেন যেন সুনির্দিষ্ট লক্ষ্যটি অর্জিত হয়। 
২. একটি TLT কর্ম পরিকল্পনার প্রতিবেদন পেশ করাTLT প্রশিক্ষণে  দলীয় আলোচনা এবং বাস্তবে প্রয়োগের মাধ্যমে শিখণ সংগঠিত হয়।  

ক. যদি প্রত্যেক সপ্তাহে ম্যানুয়ালটির একটি পাঠ অধ্যয়ণ করা হয়; সেক্ষেত্রে পরের পাঠের শুরুতেই  সংক্ষিপ্ত কর্ম পরিকল্পনার প্রতিবেদন দেওয়া হয়। 
খ. যদি ম্যানুয়ালটি দুই থেকে চারদিনের মধ্যে অধ্যয়ণ করা হয়, সেক্ষেত্রে প্রত্যেক পাঠের শুরুতে প্রতিবেদন দেওয়া সম্ভব হবে না। তবুও প্রত্যেক পাঠের শেষের সংক্ষিপ্ত কর্ম পরিকল্পনা পাঠ করা উচিত, এবং প্রত্যেক অংশগ্রহণকারীর একটি পরিস্থিতি এবং রাজ্য পরিবর্তনের লক্ষ্য চিহ্নিত করা উচিত। এটি আপনাকে আপনার ৩-৪ মাসের কর্ম পরিকল্পনা লেখার ক্ষেত্রে ধারণা দিয়ে সাহায্য করতে পারে। 
গ. এই ৩-৪ মাসের কর্ম পরিকল্পনার প্রতিবেদন পরবর্তী কোর্সের শুরুতে দিতে হবে। কিভাবে এই ৩-৪ মাসের কর্ম পরিকল্পনার প্রতিবেদন দিতে হবে সেই নির্দেশনা এই কোর্সের শেষ পাঠে দেওয়া আছে।   
TLT প্রশিক্ষণটি তাদের জন্য যারা পরিকল্পনা তৈরী করতে, এবং তা কাজে লাগাতে, এবং পরে সেগুলোর উপর প্রতিবেদন পেশ করতে প্রস্তুত। TLT এর বেশীর ভাগ শিক্ষণগুলোই যখন অংশগ্রহণকারীরা তাদের পরিকল্পনা নিয়ে কাজ করে তখন সংগঠিত হয়। 

TLT প্রশিক্ষণ পরষ্পর আলোচনা মুলক। এটি ক্লাশরুমের শিক্ষাদানের মত হয় যেখানে শিক্ষক লেকচার দেন আর শিক্ষার্থীরা শোনেন এবং নোট রাখেন। পরষ্পর আলোচনামুলক TLT প্রশিক্ষণে, একজন ফ্যাসিলিটেটের, অথবা প্রশিক্ষক, ভাল প্রশ্ন জিজ্ঞাসা করেন এবং পরে তাতে আলোকপাত এবং আলোচনা করার জন্য শিক্ষার্থীদের সময় দেন। ফ্যাসিলিটেটর নিশ্চিত করেন যে তার দল এমন একটি অবস্থানে আছে যেখানে লোকেরা কোন রকম ভয় এবং বিব্রতবোধ ছাড়াই তাদের ধারণাগুলো শেয়ার করতে পারেন। 

মনে রাখুন: শেষের দুটি পাঠ হলো, ৩-৪ মাসের কর্ম পরিকল্পনা এবং আপনার ৩-৪ মাসের কর্ম পরিকল্পনার প্রতিবেদন, এই পাঠগুলো খুবই গুরুত্বপূর্ণ এবং এগুলোকে এড়িয়ে যাওয়া উচিত হবে না! 


পাঠ ১

বাইবেলে ধনাধ্যক্ষতা
ধনাধ্যক্ষতা হলো ঈশ্বরের দেওয়া সমস্ত ধন সম্পদ ঈশ্বরের গৌরবের জন্য, অন্যের মঙ্গলের জন্য, এবং তাঁর সৃষ্টির কল্যাণের জন্য যত্ন নেওয়া। 

১.   মহান আদেশ- মথি ২৮:১৬-১৯ পদ পাঠ করুন। 
 যীশু স্বর্গে ফিরে যাওয়ার আগে, তাঁর শিষ্যদের শেষ আদেশ দিয়ে যান।
ক. যীশু তাঁর শিষ্যদেরকে কি করতে নির্দেশনা দিয়েছেন?
খ. যীশু তাঁর শিষ্যদেরকে কি শিক্ষা দিতে নির্দেশনা দিয়েছেন?
গ. যীশু যখন তাঁর শিষ্যদের সঙ্গে থাকাকালীণ সময়ে তিনি তাদেরকে যে শিক্ষা দিয়েছেন অথবা আদেশ করেছেন এমন কয়েকটি বিষয় কি কি? যীশু যে সমস্ত বিষয় শিক্ষা দিয়েছেন একসাথে তার একটি তালিকা তৈরী করুন। 
২. যীশুর দৃষ্টান্তসমূহ- 
এই প্রশ্ন আলোচনার জন্য ছোট দলে বিভক্ত করুন। দলকে শিক্ষা দেওয়ার জন্য একটি বাইবেল পদ বাঁছাই করুন। বাইবেলের অংশ পাঠ এবং আলোচনার পরে, প্রত্যেক দল বড় দলে প্রতিবেদন পেশ করবে: বাইবেলের এই অংশগুলোতে যীশু টাকা পয়সা অথবা ধন সম্পদ সম্পর্কে কি শিক্ষা দিয়েছেন? 
ক. লূক ১০:৩০-৩৭ পদ
খ. লূক১২:১৬-২১ পদ
গ. লূক ১২:৪২-৪৮ পদ
ঘ. লূক ১৫:৪-৬ পদ
 ঙ. লূক ১৯:১২-২৭ পদ 

৩.   ঈশ্বর চান যেন আমরা আমাদের জাগতিক ধন সম্পদসমুহের ভাল যত্ন নিই। বাইবেলের প্রায় ৫০০টি পদ  প্রার্থনা সম্পর্কে বলে। প্রায় ৫০০টি পদ বিশ্বাস সম্পর্কে বলে। কিন্তু ২০০০ এর বেশী পদগুলো আমাদের জাগতিক ধন সম্পদের বিষয়ে বলে।
ক. ঈশ্বর আপনাকে জাগতিক কি কি ধন সম্পদ দিয়েছেন? সেগুলোর একটি তারিকা তৈরী করুন। আপনি আবার পাঠ ৫ এ এই তালিকাকে দেখবেন। 





খ. আদিপুস্তক ১:৩১ পদ পাঠ করুন। ঈশ্বর কেন আমাদের জাগতিক ধন সম্পদের বিষয়ে যত্নশীল? 






৪.   উদারতা। ঈশ্বর চান যেন খ্রীষ্টিয়ানরা তাদের যা আছে তা অন্যদের সাথে সহভাগীতা করতে শিখে। ২ করিন্থীয় ৯:৬-৮, ১২- ১৫ পদ পাঠ করুন। 
ক. আপনি যাকে একজন উদার ব্যক্তি মনে করেন তার উদাহরণ দিন। কেন আপনি এই ব্যক্তিকে একজন উদার ব্যক্তি হিসাবে মনে করেন?
 


খ. খ্রীষ্টিয়ানরা যেন উদার হয় তা কেন ঈশ্বর চান? 



গ. যে উপায়ে আপনি ঈশ্বরের উদারতার অভিজ্ঞতা পেয়েছেন সেই কয়েকটি উপায়গুলো কি কি? 





৫.  দান দেওয়ার জন্য দিক নির্দেশনা। প্রেরিত পৌলের সময়ে, যিরুশালেমের খ্রীষ্টিয়ানগণ দর্ভিক্ষ এবং নির্যাতনের কারণে দুঃখ ভোগ করছিলেন। পৌল গালাতীয় এবং করিন্থীয়ের মণ্ডলীগুলোকে যিরুশালেমের অভাবী খ্রীষ্টিয়ানদের সাহায্য করার জন্য তহবিল সংগ্রহের জন্য পরামর্শ দিয়েছিলেন। ১ করিন্থীয় ১৬:১-৩ পদ পাঠ করুন। 
ক. করিন্থীয় খ্রীষ্টিয়ানদের জন্য দিক নির্দেশনা: 
১) কার দান করা উচিৎ? (২ পদ)
২) কখন কখন  বা কত দিন পর পর খ্রীষ্টিয়ানদের দান দেওয়া উচিৎ? (২ পদ)
৩) কত পরিমানে খ্রীষ্টিয়ানদের দান দেওয়া উচিৎ? (২ পদ)
৪) যখন  তারা দান দেন তখন কিভাবে সেই টাকা ব্যবহার করা উচিৎ? যেন সততা, স্বচ্চতা এবং দায়বদ্ধতা অনুশীলণ হয় তার জন্য পৌল করিন্থীয় মণ্ডলীকে কি করতে বলেছেন? 
৫) তাদের কাকে দান দেওয়া উচিৎ? (১ পদ) ২ করি. ৯:১-২ পদও পাঠ করুন। 
খ. যদিও আমাদের পরিস্থিতি করিন্থীয় মণ্ডলী থেকে ভিন্ন, তাদের কে যে দিক নির্দেশনা দেওয়া হয়েছে তা থেকে আমরা কিছু শিখতে পারি। আমাদের জন্য দিক নির্দেশনা: 
১) কার দান করা উচিৎ? (২ পদ)
২) কতবার বা কত দিন পর পর আমাদের দান দেওয়া উচিৎ? 
৩) কত পরিমানে আমাদের দান দেওয়া উচিৎ? 
৪) যেন সততা, স্বচ্চতা এবং দায়বদ্ধতা থাকে তার জন্য কিভাবে টাকা ব্যবহার করা উচিত? 
৫) কাকে আমাদের দান দেওয়া উচিৎ? আপনার মণ্ডলীর অভাবী লোকেরা কারা?  
গ. আপনার পরিবারে এবং মণ্ডলীতে কোন দিক নির্দেশনাটি শিক্ষা এবং অনুশীলণ করা হয়? এর কয়েকটি ইতিবাচক ফলাফল কি? 
ঘ. আপনার পরিবারে অথবা মণ্ডলীতে কোন দিক নির্দেশনাটি খুব ভালভাবে অনুশীলণ করা হয় না? কেন সেগুলোকে ভালভাবে অনুশীলণ করা হয় না সেই কারণগুলোর একটি তালিকা তৈরী করুন। 
৬. সংক্ষিপ্ত কর্ম পরিকল্পনা (স্মরনার্থক: আপনার কার্যক্রম এবং লক্ষ্য SMART করুন)। 
পরিস্থিতি: এই পাঠ থেকে যে একটি সমস্যা অথবা সুযোগ আপনার মনে এসেছে তা লিখুন।  (SMART কার্যক্রমসমুহ এবং লক্ষ্য সমুহ:
Specific,
Measurable,
Appropriate,
Realistic,
Time bound

(উদাহরণ: আমি আমার বাগান থেকে প্রচুর পরিমানে সবজী লাভের মধ্যদিয়ে ঈশ্বরের আশির্বাদের অভিজ্ঞতা লাভ করেছি)। 


রাজ্য পরিবর্তনের জন্য লক্ষ্য: যখন এই পরিস্থিতি আপনার হস্তক্ষেপ গ্রহণ করে তখন ঈশ্বরের দয়ায় আপনি যে পরিবর্তন দেখতে চান সেই পরিবর্তন সম্পর্কে লিখুন। 
(উদাহরণ: আমার প্রতিবেশী যার একটি বাগান নাই, যখন আমি আমার বাগানের সবজী তার সাথে শেয়ার করব তখন এর মধ্যদিয়ে তিনি ঈশ্বরের আশির্বাদের অভিজ্ঞতা লাভ করবে)। 



কার্যক্রমসমুহ: আগামী পাঠের আগে ঈশ্বরের শক্তিতে এই লক্ষ্য পুরণের জন্য আপনি যে একটি অথবা ‍দুটি কাজ করবেন তা সম্পর্কে লিখুন। 
(উদাহরণ: আমি আমার বাগানের সবজী আমার প্রতিবেশীর সাথে শেয়ার করব। আমি আমার জীবনের সাক্ষ্য, ঈশ্বরের উদারতার সাক্ষ্য শেয়ার করব। 

৭. পাঠের শেষে, অন্য আরেকজনের সাথে আপনার পরিকল্পনা নিয়ে আলোচনা করুন এবং প্রার্থনা করুন। 



পাঠ ২
মণ্ডলীতে ভাল ধনাধ্যক্ষতার বাধাসমুহ
১. সংক্ষিপ্ত কর্মপরিকল্পনা প্রতিবেদন (ছোট দলেও করা যেতে পারে, বড় দলেও করা যেতে পারে)
· [bookmark: _Hlk191985084]১ম পাঠে আপনি যে পরিবর্তন সাধন করতে চেয়েছিলেন এবং প্রার্থনা করেছিলেন তা কি সংগঠিত হয়েছে? কিভাবে আপনি জানেন? 
· ১ম পাঠে আপনি যে কার্যক্রমসমুহ পরিকল্পনা করেছিলেন তা কি সম্পন্ন করেছিলেন? 
· আপনি কি কোন প্রতিবন্ধকতার সম্মুখীণ হয়েছিলেন যা আপনাকে আপনার কার্যক্রমসমুহ সম্পন্ন করার পথে বাধাগ্রস্ত করেছে? যদি বাধাগ্রস্ত হয়ে থাকেন, ঈশ্বরের অনুগ্রহে, কিভাবে আপনি সেই বাধাগুলোকে অতিক্রম করবেন? 
· কোন অপ্রত্যাশিত বিষয় কি ঘটেছে?  
২.  উত্তম ধনাধ্যক্ষতার পথে বাধাসমুহ। ছয়টি আলোচনা দলে বিভক্ত করুন। যদি দলে ১৮ জনের চেয়ে কম লোক থাকে, তবে তিনটি দলে ভাগ করুন। প্রত্যেক দল নীচের দুই সেট করে প্রশ্ন নিবে। নীচের বিষয়গুলো সম্পন্ন করুন:  
· প্রত্যেক দলের জন্য একজন প্রতিবেদনকারী নিয়োগ করুন।
· আপনার দলের জন্য সে শাস্ত্রাংস দেওয়া হয়েছে তা এবং বাধাসমুহ একত্রে পাঠ করুন। প্রত্যেক বাধাসমুহের জন্য: 
· আলোচনা করুন: এই বাধাগুলো কি আপনার মণ্ডলীতে উপস্থিত? 
· সিদ্ধান্ত নিন: আমাদের বাইবেল পাঠ এবং আলোচনা হতে, এই বাধাসমুহকে অতিক্রম করার জন্য আপনি এমন একটি কি কাজ করতে পারেন? 
· বাইবেল পাঠ এবং উত্তম ধনাধ্যক্ষতার পথে বাধাসমুহ সমন্ধে আপনি যা শিখেছেন তা বড় দলে প্রতিবেদন দেওয়ার জন্য প্রস্তুতি গ্রহণ করুন। 

দল ১ 
১)  বাধা: মণ্ডলীকে দেখে মনে হয়, মণ্ডলী লোকদেরকে তাদের তালন্ত উন্নয়ন করার এবং উৎপাদনশীল হওয়ার ক্ষেত্রে সাহায্য করার চেয়ে তাদের টাকা পাওয়ার ক্ষেত্রেই বেশী আগ্রহী। ১ পিতর ৫:২-৩; ইফিষিয় ৪:১১-১৩; রোমীয় ১:১১-১২। 
২)  বাধা: উপহারগুলো ঈশ্বরকে ধন্যবাদ দেওয়ার পরিবর্তে বোঝা হিসাবে উপস্থাপনা করা হয়েছে। ১ বংশাবলী ২৯:১৪; গীতসংহীতা ৫০:৯-১২; ২ করিন্থীয় ৯:৭, ১৫। 
দল ২
১)  বাধা: পালকগণ এবং মণ্ডলীর অনান্য নেতৃবৃন্দ এমন ভাব প্রকাশ করে যেন তাদের কাজ অন্যদের দৈনন্দিন সাধারণ কাজের চেয়ে বেশী গুরুত্বপূর্ণ। ১ করিন্থীয় ১২:২১-২৬; প্রেরিত ২০:৩৪-৩৫; যোহন ১৩:১৪-১৫।  
২)  বাধা: মণ্ডলীর নেতৃবৃন্দ কাজ, উদারতা, এবং সন্তুষ্টির একটি ভাল আদর্শ স্থাপন করে না।  ২ থিষলনীকিয় ৩:৭-১০, ইব্রীয় ১৩:৫; মথি ৬:১৯-২১। 

দল ৩
১)  বাধা: প্রতিদিনের কাজ গুরুত্বপূর্ণ এবং এটা ঈশ্বরকে গৌরবান্বিত করে এ বিষয়ে মণ্ডলীর নেতৃবৃন্দ শিক্ষা না দেওয়া। আদিপুস্তক ১:২৮; ২:১৫; কলষীয় ৩:১৭। 
২)  বাধা: প্রত্যেকেরই কিছু দেওয়ার আছে এবিষয়ে শিক্ষা না দেওয়া। মার্ক ১২:৪১-৪৪; ২ করিন্থীয় ৮:১-৫। 
দল ৪
১)  বাধা: অভাবের সময় আমাদের ছেলেমেয়েদের এবং প্রতিবেশীদের জন্য যোগান না দেওয়া। যাকোব ১:২৭; মথি ২৫:৩১-৪৬; দ্বিতীয়বিবরণ ২৪:১৯
২)  বাধা: মণ্ডলীর সদস্যদের তাদের সুসমাচার প্রচারক, পালক এবং মণ্ডলীর অনান্য কর্মীদের যথেষ্ট সহায়তা না করা। ১ তিমথীয় ৫:১৭-১৮; ১ থিষলনীকিয় ৫:১২-১৩; ১ করিন্থীয় ৯:১১-১৪ 

দল ৫
১) বাধা: যারা দান করেন ঈশ্বর তাদের আর্শিবাদ করেন এমন শিক্ষা না দেওয়া। হিতোপদেশ ২২:৯; হিতোপদেশ ১৯:১৭; ২ করিন্থীয় ৯:৬-১১
২) বাধা: দান এবং দশমাংস বাধ্যতা এবং বিশ্বাসের একটি গুরুত্বপূর্ণ নিদর্শন এবিষয়ে শিক্ষা না দেওয়া। মালাখী ৩:৬-১০; মথি ৬:২-৪, ৩১-৩৩

দল ৬ 
১) বাধা: মণ্ডলীর সদস্যদের অংশগ্রহণ ছাড়াই এবং তাদের অজ্ঞাতে টাকা পয়সার বিষয়গুলো মণ্ডলী সম্পন্ন করে। হিতোপদেশ ১৫:২২; প্রেরিত ৪:৩৩-৩৫; প্রেরিত ৬:১-৬
২) বাধা: দান এবং দশমাংসগুলো যত্নসহকারে গণনা করা হয় না, নথিভুক্ত করা হয় না এবং প্রতিবেদন দেওয়া হয় না। ২ করিন্থীয় ৮:১৬-২১; হিতোপদেশ ১১:১-৩। 

৩.  প্রতিবেদন। মুল দলে ফিরে যান, প্রত্যেক প্রতিবেদনকারী ৫ মিনিট অথবা কম সময়ের মধ্যে তারা যা শিখেছে, এবং বাধাগুলোর মধ্যে একটি বাধা অতিক্রমের একটি উপায় সমন্ধে প্রতিবেদন পেশ করবে। প্রতিবেদন প্রদানকারীগণকে অথবা দলগুলোকে তারা যে বাধাগুলোকে উপস্থাপনা করেছে সেসমন্ধে প্রশ্ন জিজ্ঞাসা করার জন্য শ্রোতাদেরকে আমন্ত্রণ জানানো হলো। 

৪. যোহন ১০:১০-১১ এবং মথি ৯:৩৫-৩৬ পদ পাঠ করুন। 
এই পদগুলোর উপর ভিত্তি করে, এই পৃথিবীতে যীশুর আগমনের এবং অভাবীদেরকে বিনামূল্যে দান দেওয়ার কারণগুলো ছিল কি কি?দয়া হলো যীশু খ্রীষ্টের মধ্যদিয়ে আমাদিগকে দেওয়া ঈশ্বরের অঅর্জনযোগ্য সমর্থন। আমাদের যা আছে এবং আমরা যা করি তা খ্রীষ্টেতে তাঁর বরদান এবং তাঁর দয়ার দ্বারা।  

যীশু দান দেওয়ার যথাযথ কারণ আমাদের জন্য দেখিয়েছেন। আমরা যখন উত্তম ধনাধক্ষ্যতার পথে কোন বাধা সৃষ্টির জন্য দুঃখিত হই এবং অনুতাপ করি তখন তিনি আমাদিগকে ক্ষমাও করেন । দানের  ক্ষেত্রে আরও বেশী যীশুর মত হওয়ার জন্য পবিত্র আত্না আমাদিগকে সাহায্য করেন। 
আপনার নিজের জীবনে দান দেওয়ার ক্ষেত্রে একটি বাধা অতিক্রম করতে ঈশ্বর কিভাবে আপনাকে সাহায্য করেছেন? 



৫. সংক্ষিপ্ত কর্ম পরিকল্পনা
পরিস্থিতি: এই পাঠ থেকে আপনার মনে যে একটি সমস্যা অথবা একটি সুযোগ উদয় হয়েছে তা লিখুন:
(উদাহরণ: পালকগণ এবং মণ্ডলীর অনান্য নেতৃবৃন্দ এমন ভাব প্রকাশ করে যেন তাদের কাজ অন্যদের দৈনন্দিন সাধারণ কাজের চেয়ে বেশী গুরুত্বপূর্ণ।)

রাজ্য পরিবর্তনের জন্য লক্ষ্য: ঈশ্বরের অনুগ্রহে, আপনার হস্তক্ষেপের ফলে আপনি পরিস্থিতির যে পরিবর্তন দেখতে চান তা লিখুন। 
(উদাহরণ: আমাদের মণ্ডলীর কাঠ মিস্ত্রীরা তারা সারা সপ্তাহ ব্যাপী যে কাজ করেন তার জন্য সম্মানীত হবেন।) 

কার্যক্রমসমুহ: ঈশ্বরের শক্তিতে, এই লক্ষ্য পুরণের জন্য আগামী পাঠের আগে আপনি যে কাজ করবেন এমন দু একটি কাজের বিষয়ে লিখুন:
(উদাহরণ: আমি মণ্ডলীর নেতৃবৃন্দের সাথে কথা বলব। রবিবারে, আমি মণ্ডলীর নেতৃবৃন্দের বলব যে, ঈশ্বরের অনুগ্রহের দ্বারা কিভাবে কাঠ মিস্ত্রীরা সমাজের উন্নয়ণ করছে সেই বিষয়)। ঈশ্বর যেন তাদেরকে আশির্বাদ করেন আমরা তাদের জন্য প্রার্থনা করব। 
 ৬. পাঠের শেষে, অন্য আরেক জনের সাথে আপনি আপনার পরিকল্পনা নিয়ে শেয়ার করুন এবং একসাথে প্রার্থনা করুন।
 

 


পাঠ ৩
ধনাধক্ষ্যতার বিষয়ে বাইবেলের শিক্ষা-  ১ম অংশ

১. সংক্ষিপ্ত কর্ম পরিকল্পনা প্রতিবেদন 
· পাঠ ২ এ যে পরিবর্তন সাধন করার জন্য আপনি চেয়েছিলেন এবং প্রার্থনা করেছিলেন তা কি সংগঠিত হয়েছে? কিভাবে আপনি জানেন? 
· পাঠ ২ এ আপনি যে কার্যক্রমসমুহ প্রণয়ণ করেছিলেন তা কি আপনি সম্পন্ন করেছিলেন? 
· আপনি কি কোন প্রতিবন্ধকতার সম্মুখীণ হয়েছিলেন যা আপনাকে আপনার কার্যক্রমসমুহ সম্পন্ন করার পথে বাধাগ্রস্ত করেছে? যদি বাধাগ্রস্ত হয়ে থাকেন, ঈশ্বরের অনুগ্রহে, কিভাবে আপনি সেই বাধাগুলোকে অতিক্রম করবেন? 
· কোন অপ্রত্যাশিত বিষয় কি ঘটেছে?  

ঈশ্বরের দানসমুহ: সাতটি T

ভুমিকা আমাদের সৃষ্টিকর্তা ঈশ্বর আমাদের উপর আস্থা রেখে আমাদেরকে অনেক বস্তগত এবং অবস্তুগত ধন সম্পদ দান দিয়েছেন। আমরা সেই সমস্ত ছাড়া বাঁচতে এবং উন্নত্তি করতে পারব না। ঈশ্বর আমাদেরকে সেই সমস্ত দানগুলোকে দায়িত্বশীলভাবে ব্যবহার করার জন্য আহবান করেছেন। পরবর্তী তিনটি পাঠে, আমরা সেই সমস্ত ৭টি দানসমূহ আবিষ্কার করব এবং সেগুলোকে কিভাবে দায়ীত্বশীলভাবে ব্যবহার করা যায় সেই উপায় সমুহ নিয়ে আলোচনা করব। 

১) TERRAIN  (জমি)

২.   নিম্মলিখিত শাস্ত্রাংসগুলো কিভাবে দেখায় যে ঈশ্বর এই পৃথিবীকে মুল্য দেন এবং এর মঙ্গল চান? আদি ১:১২;  এবং ৮:২১-২২ পদ পাঠ করুন। 

গীতসংহীতা ১০৪: ৩১ পদ অনুসারে ঈশ্বরকে কি খুশী করে? 
ক. গীতসংহীতা ১০৪: ১-৩০ পদ পাঠ করুন। এইপদগুলো থেকে ঈশ্বরের কাজের কয়েকটি উদাহরণ দিন। 
খ. কখন আপনি ঈশ্বরের কাজের জন্য আনন্দ প্রকাশ করে ঈশ্বরের আনন্দকে শেয়ার করেছেন এমন একটি সময় সম্পর্কে বলুন। 

৩.   জমিতে কাজ করা এবং এর যত্ন নেওয়া একটি সম্মানের কাজ। 
ক. আদিপুস্তক ২:৭-৮, ১৯ পদ পাঠ করুন। কোন তিনটি উপায়ে, সৃষ্টির সময়, ঈশ্বর মাটি নিয়ে কাজ করেছিলেন। 
খ. আদিপুস্তক ২:৯ক পদ পাঠ করুন। কোন দুটি কারণের জন্য ঈশ্বর একজন উত্তম কৃষকের মত, এদন বাগানে বৃক্ষ রোপন করেছিলেন? 
গ. আদিপুস্তক ২:১৫ পদ পাঠ করুন। কোন দুটি কাজ ঈশ্বর আদম এবং হবাকে এদন বাগানে দিয়েছিলেন? 
ঘ.আদিপুস্তক ১:২৭-২৮ পদ পাঠ করুন। সমস্ত সৃষ্টির উপর ঈশ্বর মানুষকে কি দায়িত্ব দিয়েছিলেন? কোথায় আপনি দেখেছেন যে এই দায়িত্ব ভালভাবে পালন করা হচ্ছে? 

৪. জমি, পানি, গাছগাছালি, এবং পশুপাখী সবই ঈশ্বরের সৃষ্টির একটি অংশ। মানুষও ঈশ্বরের সৃষ্টির একটি অংশ। বস্তুত, মানব জাতি বাদবাকি সৃষ্টির উপর নির্ভরশীল। এই উক্তি নিয়ে আলোচনা করুন: “আমরা যদি পৃথিবীর যত্ন না নিই, এই পৃথিবী আমাদের যত্ন নিবে না।” 

৫.  যখন আমরা যীশু খ্রীষ্টের মধ্যদিয়ে ঈশ্বরের সঙ্গে আমাদের ভাল সম্পর্ক স্থাপিত হয়, আমাদিগকে আহবান করা হয় পৃথিবীর সম্পদের ভাল এবং দায়িত্বশীল তত্ত্বাবধানের দ্বারা ঈশ্বরকে গৌরবান্বিত করার জন্য। 

ক. যেভাবে আপনার এলাকাতে পৃথিবীর অযত্ন হতে পারে সেই উপায়গুলোর একটি তালিকা তৈরী করুন। 
· অলিগলিতে এবং পার্কে ময়লা আবর্জনা ফলা।
· ধাতববস্তু এবং প্লাষ্টিক জাতীয় বস্তুর পুনচক্রায়ণ না করা। 
· কলকারখানা এবং মানুষের সৃষ্ট বর্জ দ্বারা খাল বিল নদী নালার পানি দুষিতকরণ।
· খাবার ফেলে দেওয়া অথবা আপচয় করা
· বনায়ণ ছাড়া বন উজার করা। 
খ. পৃথিবীর ভুল ব্যবহারকে পরিবর্তন করার ক্ষেত্রে সাহায্য করার জন্য আপনি কি করতে পারেন? 
গ. পৃথিবীর যত্ন নেওয়ার দ্বারা ঈশ্বরকে খুশী করতে আপনি আপনার মণ্ডলীর ছেলেমেয়েদের কিভাবে শিক্ষা দিতে পারেন? 
৬. এই প্রশ্ন নিয়ে একাকি কয়েক মুহুর্ত ব্যয় করুন: পৃথিবীকে আরও বেশী সৌন্দর্য অথবা উৎপাদনশীল করার দ্বারা ঈশ্বরকে সম্মান দেওয়ার জন্য পরবর্তী সপ্তাহের মধ্যে আমি কি করতে পারি? পরে দুই বা তিন জনের দলে আপনার ধারণা নিয়ে শেয়ার করুন। 
২) TASKS (কাজ)
৭. সাম্প্রতিক যে একটি কাজ আপনি করেছেন যা আপনাকে সন্তুষ্টি দিয়েছে সেই কাজটি কি? 
ক. আদিপুস্তক ১:২১-২২, ৩১ পদ পাঠ করুন। ছয় দিনে সমস্ত কিছু সৃষ্টি করার পর ঈশ্বর কিভাবে সন্তুষ্টি প্রকাশ করেছিলেন? 
খ. আদিপুস্তক ৩:১৭-১৯ পদ পাঠ করুন। কাজ কেন এত কঠিন হলো এবং এমনকি কষ্টকর হলো? 
৮. ১ থিষলনীকিয় ৪:১১-১২; ইফিষিয় ৪:২৮; এবং কলষীয় ৩:২৩-২৪। কাজ কেন খ্রীষ্টিয় জীবনের একটি গুরুত্বপূর্ণ অংশ? 
৯. ঈশ্বর যে বিভিন্ন ধরণের কাজ করার জন্য আহবান করেছেন সেই কাজগুলো সমন্ধে চিন্তা করুন। উদাহরণস্বরূপ: 
· পৃথিবীর যত্ন নেওয়া
· বেতন ভুক্ত চাকরী
· পরিবারে, মণ্ডলীতে এবং সমাজে অন্যদের সেবা দান 
· পিতামাতার দায়িত্ব
কেন কিছু কিছু কাজকে অন্য কাজের চেয়ে বেশী গুরুত্বপূর্ণ মনে করা হয়? কোন কাজকে আপনি বেশী গুরুত্বপূর্ণ মনে করেন? 

১০. এই প্রশ্ন নিয়ে কিছু মুহুর্ত ব্যয় করুন: আমি সাধারণত যে কাজকে অবহেলা করি এমন একটি কাজ সম্পন্ন করার দ্বারা ঈশ্বরকে সম্মানীত করার জন্য পরবর্তী সপ্তাহের মধ্যে আমি কি করতে পারি?  পরে দুই বা তিন জনের দলে আপনার ধারণা নিয়ে শেয়ার করুন। 
১১. বড় দলে ফিরে, আপনার মণ্ডলী যাদের কাজ নাই অথবা যথেষ্ট কাজ নাই তাদেরকে কিভাবে সাহায্য করতে পারেন, সেই উপায়গুলোর একটি তালিকা তৈরী করুন। উদাহরণস্বরূপ:  
· চাকরী পেতে অথবা আরও ভাল চাকরী পেতে
· চাকরীর সুযোগ সৃষ্টি করতে, অথবা
· উৎপাদনশীল কর্মী হওয়ার জন্য প্রশিক্ষিত হতে। 
১২. সংক্ষিপ্ত কর্ম পরিকল্পনা
পরিস্থিতি: এই পাঠ থেকে একটি সমস্যা অথবা একটি সুযোগ যা আপনার মনে উদয় হয়েছে তা লিখুন:
(উদাহরণ: আমার শহরে সুন্দর পার্ক এবং উদ্যান আছে, কিন্তু সেগুলো বেশীরভাগই ময়লা আর্বজনায় পরিপূর্ণ।)

রাজ্য পরিবর্তনের জন্য লক্ষ্য: ঈশ্বরের অনুগ্রহে, আপনার হস্তক্ষেপের ফলে আপনি পরিস্থিতির যে পরিবর্তন দেখতে চান তা লিখুন। 
(উদাহরণ: আমাদের মণ্ডলীর সবচেয়ে কাছের উদ্যানটি লোকদের বিশ্রামের জন্য একটি পরিষ্কার পরিচ্ছন্ন স্থানে পরিনত হবে এবং লোকেরা ঈশ্বরের সুন্দর সৃষ্টিকে উপভোগ করবে।) 

কার্যক্রমসমুহ: ঈশ্বরের শক্তিতে, এই লক্ষ্য পুরণের জন্য আগামী পাঠের আগে আপনি যে কাজ করবেন এমন দু একটি কাজের বিষয়ে লিখুন:
(উদাহরণ: আমি শনিবারে আমাদের মণ্ডলীর যুবকদের আমাদের এলাকায় শহরের যে উদ্যানটি রয়েছে তা পরিষ্কার করার জন্য সংগঠিত করব। আমি মণ্ডলীর ডীকনদের অনুরোধ করব ময়লা সংগ্রহের জন্য বেগ ক্রয় করতে। 
 ১৩. পাঠের শেষে, অন্য আরেক জনের সাথে আপনি আপনার পরিকল্পনা নিয়ে শেয়ার করুন এবং একসাথে প্রার্থনা করুন।


পাঠ ৪
ধনাধ্যক্ষতার বিষয়ে বাইবেলের শিক্ষা- ২য় অংশ

১. সংক্ষিপ্ত কর্ম পরিকল্পনা প্রতিবেদন 
· পাঠ ৩ এ যে পরিবর্তন সাধন করার জন্য আপনি চেয়েছিলেন এবং প্রার্থনা করেছিলেন তা কি সংগঠিত হয়েছে? কিভাবে আপনি জানেন? 
· পাঠ ৩ এ আপনি যে কার্যক্রমসমুহ প্রণয়ণ করেছিলেন তা কি আপনি সম্পন্ন করেছিলেন? 
· আপনি কি কোন প্রতিবন্ধকতার সম্মুখীণ হয়েছিলেন যা আপনাকে আপনার কার্যক্রমসমুহ সম্পন্ন করার পথে বাধাগ্রস্ত করেছে? যদি বাধাগ্রস্ত হয়ে থাকেন, ঈশ্বরের অনুগ্রহে, কিভাবে আপনি সেই বাধাগুলোকে অতিক্রম করবেন? 
· কোন অপ্রত্যাশিত বিষয় কি ঘটেছে?  

৩) TIME সময়

২.   ঈশ্বর আমাদেরকে ঘন্টা, দিন, সপ্তাহ এবং বছর উপহার হিসাবে আমাদের জীবনে দিয়েছেন যেন আমরা এর উপযুক্ত ব্যবহার করি। গীতসংহীতা ৯০:১২, যাকোব ৪:১৩-১৫; এবং কলসীয় ৪:৫ পদ পাঠ করুন। 

সময় ভালভাবে ব্যয় করার উপায়গুলোর একটি তালিকা একসাথে তৈরী করুন। পরে, যেভাবে সময়ের ভাল ব্যবহার হয় না অথবা সময় অপচয় হয় তার একটি তালিকা তৈরী করুন। 

৩.   আদিপুস্তক ১:৫, এবং যাত্রাপুস্তক ২০:১১ পদ পাঠ করুন। 
ক. ঈশ্বর কিভাবে সৃষ্টির প্রত্যেকটি দিনকে ভাগ করেছেন? কিভাবে সৃষ্টির সপ্তাহকে ভাগ করা হয়েছে?
খ. শেষের পাঠে, ঈশ্বর কিভাবে উৎপাদনমুখী কাজের দ্বারা সম্মানীত হন তার উপর আমরা প্রতিফলন করেছি। আমাদের বিশ্রাম কিভাবে ঈশ্বরকে সম্মানীত করে? কি ঘটে যখন আমরা বিশ্রামের জন্য সময় না দিই? 
গ. আবকাশযাপন এবং বিনোদনের জন্য আমাদের যে সুযোগগুলো আছে সেসমন্ধে চিন্তা করুন। এরমধ্যে কোন সুযোগগুলো আমাদের শরীর এবং আত্নার জন্য বিশ্রাম দেওয়ার দ্বারা এবং নুতনীকরণের দ্বারা ঈশ্বরকে সম্মানীত করে? কোন ধরণের অবকাশকালীন কার্যক্রম এবং বিনোদনগুলো বিশ্রাম আনেনা  এবং নুতনীকরণ করে না এমন কয়েকটি অবকাশকালীন কার্যক্রম এবং বিনোদনগুলো কি কি? 

৪.   আমরা অন্যদের সাথে ভাল সম্পর্ক স্থাপনের জন্য সময় ব্যবহার করি। সাম্প্রতিক আপনি আপনার পরিবারের কোন্ এক সদস্যদের সাথে অথবা একজন বন্ধুর সাথে একটি ভাল সম্পর্ক স্থাপনের জন্য কিভাবে এই দান বা সময়কে ব্যবহার করেছেন তা শেয়ার করুন। 

৫.  যখন আমরা আমাদের সময়ের ভাল ব্যবহারের বিষয় চিন্তা করি: কেন একটি ভাল পরিকল্পনা তৈরী করা গুরুত্বপূর্ণ? কিভাবে আমরা আমাদের সময়ের ভাল পরিকল্পনা করতে পারি সেই উপায়গুলো নিয়ে শেয়ার করুন। যখন অপ্রত্যাশিত ঘটনাগুলো আমাদের পরিকল্পনায় পরিবর্তন নিয়ে আসে তখন কিভাবে সাড়া দিতে হবে তার উদাহরণ দিন।  
৬. ব্যক্তিগতভাবে এই প্রশ্নের উপর কয়েক মিনিট ব্যয় করুন: আমার সময়ের ভাল ব্যবহার করার মধ্যদিয়ে পরবর্তী সপ্তাহে ঈশ্বরকে সম্মানীত করার জন্য আমি কি করতে পারি? পরে, দুই বা তিন জনের দলে আপনার ধারণাগুলো নিয়ে আলোচনা করুন। 

৪) TALENTS (সামর্থ) 

৭.   আমরা ট্যালেন্টস বা সামর্থ ঈশ্বরের কাছ থেকে লাভ করি। ঈশ্বর আমাদেরকে এই সামর্থগুলো দিয়েছেন যেন আমরা তাঁকে সম্মান করি এবং অন্যদের জন্য ভাল করি। আপনার প্রশিক্ষণের দলে যারা আছেন তাদের কয়েকটি ভিন্ন ভিন্ন সামর্থগুলো কি কি? 

৮.   যাত্রাপুস্তক ৩৫:৩০-৩৫ পদ পাঠ করুন। সমাগম তাম্বু ছিল অনেক বড় তাম্বু যেখানে ঈশ্বরের লোকেরা ইস্রায়েল জাতি ঈশ্বরের উপাসনা করতেন। এটা নিপুণ লোকদের দ্বারা বানানো হয়েছিল। বসলেল এবং অহলীয়াবকে ঈশ্বর কি তালন্ত এবং সামর্থ দিয়েছিলেন? 

৯.  ১ পিতর ৪:১০-১১ পদ পাঠ করুন।
ক. মণ্ডলীতে ব্যবাহারের জন্য ঈশ্বর কোন দুই ধরণের দান দিয়েছেন? সেগুলো আপনার মণ্ডলীতে কিভাবে ব্যবহৃত হয় তার উদাহরণ দিন
খ. মণ্ডলীর একজন নেতা বা পিতামাতা হিসাবে কিভাবে আপনি ছেলেমেয়েদের এবং যুবকযুবতীদের তালন্ত বৃদ্ধিতে সাহায্য করতে পারেন? 
গ. আপনি আপনার মণ্ডলীর বয়ষ্ক লোকদের তালন্ত উন্নয়ন করার জন্য কি করতে পারেন? উদাহরণ দিন।   
১০. ব্যক্তিগভাবে এই প্রশ্ন নিয়ে কয়েক মুহুর্ত চিন্তা করুন: আমি আমার নিজের সামর্থ উন্নয়নের জন্য পরবর্তী সপ্তাহে আমি কি করতে পারি? তারপরে, দুই বা তিন জনের সাথে আপনার ধারণা নিয়ে আলোচনা করুন।

৫) TEMPLE (মানব শরীর)

১১.   ঈশ্বর আমাদের প্রত্যেককেই উপহার হিসাবে একটি শারীরিক দেহ দিযেছেন। বৃদ্ধ বয়স, আহত হওয়া, অথবা প্রতিবন্ধীত্ব সমস্যা নিয়ে আসতে পারে; তবুও, মানব শরীর বিষ্ময়কর এবং চমৎকার।
ক. গীতসংহীতা ১৩৯:১৩-১৪ পদ কিভাবে আমাদের শরীরকে বর্ণনা করে? কি আপনার শরীরকে এত চমকার এবং বিষ্ময়কর করে সেসম্বন্ধে আলোচনা করুন। 
খ. আমাদের সমাজে যাদের প্রতিবন্ধীত্ব রয়েছে তাদের সমন্ধে চিন্তা করুন। তাদের প্রতিবন্ধীত্ব থাকলেও কোন উপায়ে তারা ঈশ্বরকে সম্মানীত করে এবং অন্যদের জন্য মঙ্গল করেন সেই কয়েকটি উপায়গুলো কি কি? 
গ. যারা বৃদ্ধ বৃদ্ধা, আহত, অথবা প্রতিবন্ধী আমরা যেভাবে তাদেরকে সম্মান করতে পারি সেই কয়েকটি উপায়গুলো কি কি?

১২. ইফিষীয় ২:১০ পদ পাঠ করুন। আমরা ঈশ্বরেরই রচনা, খ্রীষ্ট যীশুতে বিবিধ সৎক্রিয়ার নিমিত্ত সৃষ্ট। 
ক. আমাদের দেহের ভাল যত্ন নেওয়ার দ্বারা ঈশ্বরের হস্তের কাজকে আমরা কি কি উপায়ে সম্মানীত করতে পারি? 
খ. আমাদের দেহের অপব্যবহার এবং অবহেলা করার দ্বারা ঈশ্বরের হস্তের কাজকে কি কি উপায়ে আমরা অসম্মান করতে পারি? 
১৩. ১ করিন্থীয় ৬:১৯-২০, এবং ৯: ২৪-২৭ পদ পাঠ করুন। 
ক. পৌলের দেহ যেন ঈশ্বরকে সম্মানীত করে এবং তা যেন পবিত্র আত্নার একটি ভাল মন্দিরে পরিনত হয় এটা নিশ্চিত করতে তিনি কি করেছেন? 
খ. আমাদের দেহে ঈশ্বরকে সম্মানীত করার জন্য আমরা যে কয়েকটি অভ্যাস উন্নয়ন করতে পারি সেগুলো কি কি? 
গ. মণ্ডলীর একজন নেতা হিসাবে অথবা পিতামাতা হিসাবে আপনার ছেলেমেয়েদের অথবা যুবকযুবতীদের তাদের দেহ দিয়ে ঈশ্বরকে সম্মানীত করতে প্রশিক্ষণ দেওয়া কেন গুরুত্বপূর্ণ? কিভাবে আপনি তা করতে পারেন? 

১৪. ব্যক্তিগতভাবে এই প্রশ্ন নিয়ে কয়েক মুহুর্ত চিন্তা করুন: আমার দেহের মধ্যদিয়ে ঈশ্বরকে সম্মানীত করার জন্য আগামী সপ্তাহে, আমি  করতে পারি? পরে, দুই বা তিন জনের সাথে আপনার ধারণা নিয়ে আলোচনা করুন। 

১৫. সংক্ষিপ্ত কর্ম পরিকল্পনা
পরিস্থিতি: এই পাঠ থেকে একটি সমস্যা অথবা একটি সুযোগ যা আপনার মনে উদয় হয়েছে তা লিখুন:
(উদাহরণ: বিশ্রাম দ্বারা আমি ঈশ্বরকে সম্মান করি না।)

রাজ্য পরিবর্তনের জন্য লক্ষ্য: ঈশ্বরের অনুগ্রহে, আপনার হস্তক্ষেপের ফলে আপনি পরিস্থিতির যে পরিবর্তন দেখতে চান তা লিখুন। 
(উদাহরণ: প্রত্যেক সপ্তাহে বিশ্রাম গ্রহণের মধ্যদিয়ে আমার দেহ এবং মন সতেজ হবে।) 

কার্যক্রমসমুহ: ঈশ্বরের শক্তিতে, এই লক্ষ্য পুরণের জন্য আগামী পাঠের আগে আপনি যে কাজ করবেন এমন দু একটি কাজের বিষয়ে লিখুন:
(উদাহরণ: আমি বিশ্রামের জন্য আমার সাধারণ কার্যক্রম থেকে দিনের অর্ধেক সময় আলাদা করে রাখব। এই সময়ে আমি আমার মোবাইল ফোন বন্ধ রাখব।)  
 ১৬. পাঠের শেষে, অন্য আরেক জনের সাথে আপনি আপনার পরিকল্পনা নিয়ে শেয়ার করুন এবং একসাথে প্রার্থনা করুন।


পাঠ ৫
ধনাধ্যক্ষতার বিষয়ে বাইবেলের শিক্ষা ৩য় অংশ

১. সংক্ষিপ্ত কর্ম পরিকল্পনা প্রতিবেদন 
· পাঠ ৪ এ যে পরিবর্তন সাধন করার জন্য আপনি চেয়েছিলেন এবং প্রার্থনা করেছিলেন তা কি সংগঠিত হয়েছে? কিভাবে আপনি জানেন? 
· পাঠ ৪ এ আপনি যে কার্যক্রমসমুহ প্রণয়ণ করেছিলেন তা কি আপনি সম্পন্ন করেছিলেন? 
· আপনি কি কোন প্রতিবন্ধকতার সম্মুখীণ হয়েছিলেন যা আপনাকে আপনার কার্যক্রমসমুহ সম্পন্ন করার পথে বাধাগ্রস্ত করেছে? যদি বাধাগ্রস্ত হয়ে থাকেন, ঈশ্বরের অনুগ্রহে, কিভাবে আপনি সেই বাধাগুলোকে অতিক্রম করবেন? 
· কোন অপ্রত্যাশিত বিষয় কি ঘটেছে?  

৬) TREASURES (টাকা পয়সা)

২.  টাকা পয়সা হলো জাগতিক ধন সম্পদের মুল্য যা ঈশ্বর বিশ্বাস করে আমাদেরকে দিয়েছেন।
ক.পাঠ ১ এ ফিরে যান, ৩, ৪ নং প্রশ্ন এবং ঈশ্বর আপনার উপর আস্থা রেখে যে সমস্ত ধন সম্পদ দিয়েছেন তার তালিকা পর্যালচনা করুন। 
খ. পাঠ ১ থেকে ধন সম্পদ ব্যবস্থাপনা করা সমন্ধে আপনি কি শিখেছেন?  

৩.  মথি ২৫:১৪-৩০ পদ পাঠ করুন। 
ক. তার প্রতি তৃতীয় দাসের মনোভাব প্রথম দুইজনের থেকে কিভাবে আলাদা ছিল? সেই মনোভাব কিভাবে তার উপর আস্থা রেখে যে ধনসম্পদ দেওয়া হয়েছিল তার ধনাধ্যক্ষতার ক্ষেত্রে তাকে প্রভাবিত করেছে? 
খ. ঈশ্বরের প্রতি একটি যথাযথ মনোভাব সমন্ধে এই দৃষ্টান্ত আমাদেরকে কি শিক্ষা দেয়? 
গ. আমরা আমাদের টাকাপয়সা এবং জাগতিক ধনসম্পদের  কিভাবে ব্যবহার করব এসমন্ধে এই দৃষ্টান্ত আমাদেরকে কি শিক্ষা দেয়? 

৪. ১ তিমথীয় ৫:৪, ৮; রোমীয় ১২:১৩; এবং গালাতীয় ৬:৯-১০ পাঠ করুন। ঈশ্ববর আমাদেরকে টাকা পয়সা দেন:
· আমাদের এবং আমাদের পরিবারের প্রয়োজন মেটানোর জন্য। 
· অভাবীদের সাথে সহভাগীতার করার জন্য ।
· মণ্ডলীর পরিচর্যাকে সহায়তা করার জন্য। 
ক. অন্য আর কি কি উপায়ে আমরা আমাদের জন্য আশির্বাদ হিসাবে দেওয়া টাকা পয়সা ব্যবহার করতে পারি? 
খ. আপনার মণ্ডলী কিভাবে ছেলেমেয়েদের এবং যুবকযুবতীদের তাদের টাকা পয়সা ভালভাবে ব্যবস্থাপনা করতে শিক্ষা দিতে পারে? 

৫.  ব্যক্তিগতভাবে এই প্রশ্ন নিয়ে কয়েক মুহুর্ত চিন্তা করুন: পরবর্তী সপ্তাহের মধ্যে টাকা পয়সা ভালভাবে ব্যবহারের জন্য আমি কি করতে পারি? তারপরে, দুই বা তিন জনের সাথে আপনার ধারণা নিয়ে আলোচনা করুন।

৭) TRANSMISSION (সুসমাচার শেয়ার করা)

৬.  ২ করিন্থীয় ৪:৫-৭ এবং প্রেরিত ১:৮ পদ পাঠ করুন। অন্যদের সঙ্গে শেয়ার করার জন্য যীশুর সাসমাচার হলো সবচেয়ে মহান একটি উপহার এবং সম্পদ। সুসমাচার শেয়ার করার শক্তি কোথা থেকে আসে? যখন আমরা অন্যদের সাথে সুসমাচার প্রচারে জন ভীত এবং দ্বিধাগ্রস্ত তখন এটা কিভাবে আমাদিগকে উৎসাহিত করে? 
৭. সুসমাচারের এই দান যা ঈশ্বর আমাদের উপর আস্থা রেখে আমাদেরকে এবং মণ্ডলীকে দিয়েছেন তা ছেলেমেয়েদের সাথে শেয়ার করার জন্য দায়বদ্ধ। দ্বিতীয়বিবরণ ৬:৪-৯; গীতসংহীতা ৭৮:৩-৭ এবং ইফিষীয় ৬:৪ পদ পাঠ করুন। এই শাস্ত্রাংসগুলো ছেলেমেয়েদের প্রতি আমাদের দায়িত্ব সম্পর্কে আমাদেরকে কি শিক্ষা দেয়?


৮. ব্যক্তিগতভাবে কিছু সময় নিয়ে এই প্রশ্ন নিয়ে চিন্তা করুন: পরবর্তী সপ্তাহের মধ্যে আমার ছেলেমেয়েদের বা মণ্ডলীর ছেলেমেয়েদের বিশ্বাস পরিপক্ক করার জন্য আমি কি করতে পারি? তারপর, দুই বা তিনজনের দলে আপনার ধারণাগুলি শেয়ার করুন। 

৯. আমরা প্রত্যেকেই জীবনে পরীক্ষা এবং দুঃখকষ্টের সম্মুখীণ হই। যখন আমরা সেগুলোর সম্মুখীণ হই এবং দুঃখভোগের অভিজ্ঞতা পাই সেক্ষেত্রে ঈশ্বর আমাদেরকে ভাল ধনাধ্যক্ষ হওয়ার জন্য আহবান করেন।
ক. বাধা বিপত্তি এবং দুঃখ কষ্ট ভোগের সময়ে ভাল ধনাধ্যক্ষ হওয়া সমন্ধে এই শাস্ত্রাংসগুলো আমাদিগকে কি শিক্ষা দেয়? 
১) যাকোব ১:২-৪
২) রোমীয় ৮:১৮
৩) ২ করিন্তীয় ১:৩-৭
৪) ১ পিতর ৪:১৯ 

খ. যদি আমরা ঈশ্বরের প্রতি বিশ্বস্ত থাকি, আমরা সবসময়ই সুস্বাস্থ্যের এবং জাগতিক ধন সম্পদের আশির্বাদের ভাগী হব, যারা এমন বলে, তাদেরকে আপনি কিভাবে উত্তর দিবেন? 

১০. ব্যক্তিগতভাবে কিছু সময় নিয়ে এই প্রশ্ন নিয়ে চিন্তা করুন: ব্যাক্তিগত কষ্ট ভোগের আমার একটি অভিজ্ঞতা ছিল কি? এই অভিজ্ঞতার মধ্যদিয়ে আমি ঈশ্বর সমন্ধে কি শিখেছি? তারপরে, দুই অথবা তিন জনের দলে আপনার ধারণা নিয়ে শেয়ার করুন এবং একে অন্যের জন্য প্রার্থনা করুন। 

১১. সংক্ষিপ্ত কর্ম পরিকল্পনা
পরিস্থিতি: এই পাঠ থেকে একটি সমস্যা অথবা একটি সুযোগ যা আপনার মনে উদয় হয়েছে তা লিখুন:
(উদাহরণ: আমার মেয়ে আমাকে বলেছে যে, সে তার স্কুলের একজন বান্ধবীর পরিত্রাণের বিষয়ে চিন্তিত।)
রাজ্য পরিবর্তনের জন্য লক্ষ্য: ঈশ্বরের অনুগ্রহে, আপনার হস্তক্ষেপের ফলে আপনি পরিস্থিতির যে পরিবর্তন দেখতে চান তা লিখুন। 
(উদাহরণ: আমার মেয়ের বান্ধবীদের মধ্যে একজন যীশুর সুসমাচার শুনবে।) 

কার্যক্রমসমুহ: ঈশ্বরের শক্তিতে, এই লক্ষ্য পুরণের জন্য আগামী পাঠের আগে আপনি যে কাজ করবেন এমন দু একটি কাজের বিষয়ে লিখুন:
(উদাহরণ: কিভাবে সাক্ষ্য দিতে হয় আমি আমার মেয়েকে শিখাব। আমরা তার একজন বান্ধবীকে এবং তার মাকে আমাদের বাড়ীতে বেড়াতে আসতে নিমন্ত্রণ দিব, এবং সুসমাচার প্রচারের সুযোগের জন্য প্রার্থনা করব।)  
 ১২. পাঠের শেষে, অন্য আরেক জনের সাথে আপনি আপনার পরিকল্পনা নিয়ে শেয়ার করুন এবং একসাথে প্রার্থনা করুন।


পাঠ ৬
ভুল কারণসমুহের জন্য দান

১. সংক্ষিপ্ত কর্ম পরিকল্পনা প্রতিবেদন 
· পাঠ ৫ এ যে পরিবর্তন সাধন করার জন্য আপনি চেয়েছিলেন এবং প্রার্থনা করেছিলেন তা কি সংগঠিত হয়েছে? কিভাবে আপনি জানেন? 
· পাঠ ৫ এ আপনি যে কার্যক্রমসমুহ প্রণয়ণ করেছিলেন তা কি আপনি সম্পন্ন করেছিলেন? 
· আপনি কি কোন প্রতিবন্ধকতার সম্মুখীণ হয়েছিলেন যা আপনাকে আপনার কার্যক্রমসমুহ সম্পন্ন করার পথে বাধাগ্রস্ত করেছে? যদি বাধাগ্রস্ত হয়ে থাকেন, ঈশ্বরের অনুগ্রহে, কিভাবে আপনি সেই বাধাগুলোকে অতিক্রম করবেন? 
· কোন অপ্রত্যাশিত বিষয় কি ঘটেছে?  
২. গীতসংহীতা ৯:১০ পদ পাঠ করুন।ঈশ্বরের চরিত্র সমন্ধে আমরা কি শিখি? ঈশ্বরের চরিত্র কিভাবে তাঁর উপর আস্থা রাখতে আমাদিগকে আত্ন বিশ্বাস দান করে? 
৩. চারটি ভুল কারণের জন্য দান। ৪ টি আলোচনার দলে বিভক্ত করুন এবং নিম্মলিখিত নিদের্শনা সম্পন্ন করুন:
ক. প্রত্যেক দলের জন্য একজন প্রতিবেদনকারী নিয়োগ করুন।
খ. আপনার দলের জন্য দান দেওয়ার যে ভুল কারণ দেওয়া হয়েছে তা পাঠ করুন। আপনি কখন এই ভুল কারণের জন্য দান দেখেছেন অথবা শুনেছেন সেই সময় সমন্ধে বলুন। 
গ. আপনার দলের জন্য যে শাস্ত্রাংস দেওয়া হয়েছে তা একসাথে পাঠ করুন। দান সমন্ধে এই শাস্ত্রাংস কি বলে? 
ঘ. আপনি শাস্ত্রাংস থেকে এবং দলীয় আলোচনা থেকে যা শিখেছেন তা বড় দলে প্রতিবেদন দেওয়ার জন্য প্রস্তুত হউন।

দল ১
ভুল কারণের জন্য দান: “আমি যদি মণ্ডলীতে টাকা দান করি তবে আমি স্বাস্থবান এবং ধনী হব।”
ক. আপনি কখন এটা দেখেছেন বা শুনেছেন, সেই সময় সমন্ধে বলুন। 
খ.  গীতসংহীতা ৩৭:৩-৭, ইব্রীয় ১১:৩৬-৩৯; ফিলিপীয় ৪:১১-১৩; এবং লূক ১২:১৫ পদ পাঠ করুন। 
এই শাস্ত্রাংসগুলো দান দেওয়া সমন্ধে কি বলে? 
গ.  দান দেওয়ার এই ভুল কারণকে সংশোধন করার এবং প্রতিহত করার উপায়গুলো নিয়ে আলোচনা করুন। 

দল ২
ভুল কারণের জন্য দান: “আমি যদি মণ্ডলীতে টাকা দান করি তবে আমি ঈশ্বরের ক্ষমা লাভ করতে পারি।” 
ক. আপনি কখন এটা দেখেছেন বা শুনেছেন, সেই সময় সমন্ধে বলুন। 
খ. মীখা ৬:৬-৮, রোমীয় ১১:৬, ইফিষীয় ২:৪-৯, এবং তীত ৩:৪-৮ পদ পাঠ করুন। 
এই শাস্ত্রাংসগুলো দান দেওয়া সমন্ধে কি শিক্ষা দেয়? 
গ. দান দেওয়ার এই ভুল কারণকে সংশোধন করার এবং প্রতিহত করার উপায়গুলো নিয়ে আলোচনা করুন। 

দল ৩
ভুল কারণের জন্য দান: “আমি যদি মণ্ডলীতে টাকা দান করি তবে আমি আরও বেশী প্রভাবশালী এবং সম্মানীত হব।” 
ক. আপনি কখন এটা দেখেছেন বা শুনেছেন, সেই সময় সমন্ধে বলুন। 
খ. মথি ৬:১-৪; মার্ক ১২:৪১-৪৪; যাকোব ২:১-৭; এবং ফিলিপীয় ২:৩ পদ পাঠ করুন।  
এই শাস্ত্রাংসগুলো দান দেওয়া সমন্ধে কি শিক্ষা দেয়? 
গ. দান দেওয়ার এই ভুল কারণকে সংশোধন করার এবং প্রতিহত করার উপায়গুলো নিয়ে আলোচনা করুন। 

দল ৪
ভুল কারণের জন্য দান: “আমি যদি মণ্ডলীতে টাকা দান না করি তবে আমি নিজেকে দোষী অনুভব করি।” 
ক. আপনি কখন এটা দেখেছেন বা শুনেছেন, সেই সময় সমন্ধে বলুন। 
খ. ২ করিন্থীয় ৯:৫-৮; মথি ২৩:২৩; ১ বংশাবলী ২৯:৬-৯; এবং দ্বিতীয়বিবরণ ১৫:১০ পদ পাঠ করুন।  
এই শাস্ত্রাংসগুলো দান দেওয়া সমন্ধে কি শিক্ষা দেয়? 
গ. দান দেওয়ার এই ভুল কারণকে সংশোধন করার এবং প্রতিহত করার উপায়গুলো নিয়ে আলোচনা করুন। 

৪.  একসাথে মুল দলে ফিরে যান, প্রত্যেক দলের প্রতিবেদনকারী তাদের দল একসাথে যা শিখেছেন তা ৫ মিনিটের কম সময়ে প্রতিবেদন পেশ করবেন। অংশগ্রহণকারীগণ প্রত্যেক দলকে প্রশ্ন জিজ্ঞাসা করেন এবং পরামর্শ দেন। 

৫. আপনার মণ্ডলীতে দান দেওয়ার কোন ভুল কারণটি সবচেয়ে বেশী দেখা যায়? ব্যক্তিগতভাবে অথবা কারো সাথে, পাপ স্বীকার এবং প্রার্থনায় কিছু সময় ব্যায় করুন। আপনাকে এবং আপনার মণ্ডলীকে সাহায্য করতে ঈশ্বরের কাছে যাঞ্চা করুন। 
৬. ১ তিমথীয় ৬:৬-১০, ১৭-১৯ পদ পাঠ করুন। কিছু কিছু সময় মণ্ডলী তাদের সমস্ত দান এবং উপহারগুলো তাদের নিজেদের প্রয়োজনে ব্যবহার করে থাকে, বিশেষভাবে, মণ্ডলী গৃহ নির্মাণ এবং রক্ষনাবেক্ষণের জন্য। 
ক. কখন আপনি দেখেছেন যে মণ্ডলী তার নিজের পো্গ্রাম বা প্রকল্পসমুহের জন্য টাকা পয়সা ভালভাবে ব্যবহার করে সেই সুনির্দিষ্ট সময় সমন্ধে শেয়ার করুন। 
খ. কখন আপনি দেখেছেন যে মণ্ডলী তার নিজের পো্গ্রাম বা প্রকল্পসমুহের জন্য টাকা পয়সা খারাপভাবে ব্যবহার করে সেই সুনির্দিষ্ট সময় সমন্ধে শেয়ার করুন। 
গ. মণ্ডলী যেন তার দান এবং উপহারগুলো ভালভাবে ব্যবহার করতে পারেন তার জন্য আপনি মণ্ডলীকে কি উপদেশ দিতে পারেন? 

৭. সংক্ষিপ্ত কর্ম পরিকল্পনা
পরিস্থিতি: এই পাঠ থেকে একটি সমস্যা অথবা একটি সুযোগ যা আপনার মনে উদয় হয়েছে তা লিখুন:

রাজ্য পরিবর্তনের জন্য লক্ষ্য: ঈশ্বরের অনুগ্রহে, আপনার হস্তক্ষেপের ফলে আপনি পরিস্থিতির যে পরিবর্তন দেখতে চান তা লিখুন। 

কার্যক্রমসমুহ: ঈশ্বরের শক্তিতে, এই লক্ষ্য পুরণের জন্য আগামী পাঠের আগে আপনি যে কাজ করবেন এমন দু একটি কাজের বিষয়ে লিখুন:


৮. পাঠের শেষে, অন্য আরেক জনের সাথে আপনি আপনার পরিকল্পনা নিয়ে শেয়ার করুন এবং একসাথে প্রার্থনা করুন।


পাঠ ৭

ধন্যবাদপূর্ণ, উদার দানশীলতা উন্নয়ন

১. সংক্ষিপ্ত কর্ম পরিকল্পনা প্রতিবেদন 
· পাঠ ৬ এ যে পরিবর্তন সাধন করার জন্য আপনি চেয়েছিলেন এবং প্রার্থনা করেছিলেন তা কি সংগঠিত হয়েছে? কিভাবে আপনি জানেন? 
· পাঠ ৬ এ আপনি যে কার্যক্রমসমুহ প্রণয়ণ করেছিলেন তা কি আপনি সম্পন্ন করেছিলেন? 
· আপনি কি কোন প্রতিবন্ধকতার সম্মুখীণ হয়েছিলেন যা আপনাকে আপনার কার্যক্রমসমুহ সম্পন্ন করার পথে বাধাগ্রস্ত করেছে? যদি বাধাগ্রস্ত হয়ে থাকেন, ঈশ্বরের অনুগ্রহে, কিভাবে আপনি সেই বাধাগুলোকে অতিক্রম করবেন? 
· কোন অপ্রত্যাশিত বিষয় কি ঘটেছে?  
যেভাবে আপনি আপনার মণ্ডলীতে ধন্যবাদপূর্ণ এবং উদার দানশীলতা শিক্ষা দিতে পারেন এবং অনুশীলণ করতে পারেন এই পাঠ সেই উপায়গুলো নিয়ে আলোচনা করবে।
২. ২ করিন্থীয় ৮:১-৭ পদ পাঠ করুন। 
ক. মাকিদনিয়ার মণ্ডলীর দানের মনোভাব বর্ণনা করার জন্য কি কি শব্দ ব্যবহার করা হয়েছে? 
খ. কখন আপনি দেখেছেন যে ঈশ্বরের অনুগ্রহ কারো জীবনে অফুরন্ত আনন্দ এবং উদারতা সৃষ্টি করেছে?  
৩. ধন্যবাদপূর্ণ এবং উদার দানশীলতা উন্নয়নের জন্য ৪ টি ধাপ 
১)  ধনাধক্ষ্যতা (এই কোর্সের পাঠ ৩, ৪ এবং ৫) সম্পর্কে ছেলেমেয়েদের, যুবক যুবতীদের, এবং বয়ষ্কদের শিক্ষা দিন। ভাল ধনাধক্ষ্যতার সাতটি ভিন্ন ভিন্ন দিক অনুশীলণ করতে সাহায্য করার জন্য আপনি কি করতে পারেন? 




২)  উদাহরণ দ্বারা নেতৃত্ব দেওয়া। ঈশ্বরের সমস্ত দানের সহিত মণ্ডলীর নেতারা ভাল ধনাধ্যক্ষতা অনুশীলণ করেন। 
ক. আমাদের দান দেওয়া এবং ধনাক্ষ্যতা কিভাবে খ্রীষ্টের সাদৃশ্যকে এবং ঈশ্বরের উপর আমাদের আস্থাকে প্রকাশ্যে প্রকাশ করে? 
খ. নীরবে এই প্রশ্ন নিয়ে চিন্তা করুন: কোন একটি সুনির্দিষ্ট উপায়ে খ্রীষ্ট আমাকে আহবান করছেন আমার দান দেওয়া এবং তাঁর বরদানের ধনাধ্যক্ষতায় তাঁকে অনুশীলণ করার জন্য?  
গ. কয়েক মুহুর্ত পরে, দুই অথবা তিন জন খ্রীষ্ট কিভাবে তাদেরকে তাদের জীবনে দান এবং ধনাধ্যক্ষতায় তাঁকে অনুসরণ করতে আহবান করছেন তা শেয়ার করবে। 





৩) মণ্ডলী বাজেটের সাথে ভাল জবাব দিহিতা অনুশীলণ করেন। বাজেট অবশ্যই গোছানো এবং বিশ্বাসযোগ্য হওয়া উচিত। বাজেট তৈরীর সময় যদি মণ্ডলীর সদস্যরা যুক্ত না থাকেন, অথবা যদি তারা যদি মনে করেন যে দান উপহারগুলো ঠিকমত ব্যবহৃত হচ্ছেনা, তারা ধন্যবাদসহকারে এবং উদারভাবে দান নাও দিতে পারে। 
ক. মণ্ডলীর একটি গোছানো বাজেট থাকা কেন লোকদেরকে উদারভাবে দান করতে এবং বিশ্বাস বৃদ্ধি করতে উৎসাহিত করে? 
খ. একটি গোছানো বাজেট এবং যথাযথ প্রতিবেদন পেশ কিভাবে মণ্ডলীর নেতৃবৃন্দদের অন্যায্য ঘটনাসমুহ থেকে রক্ষা করে? 
গ. এখানে, বার্ষিক একটি বাজেট সমন্ধে কয়েকটি বিষয় দেওয়া হলো বিবেচনার জন্য। যদি আপনার মণ্ডলীর একটি সাজানো বাজেট না থাকে, তবে প্রত্যেক সেশনে এই প্রশ্নের উত্তর দানে এবং আলোচনায় সময় ব্যায় করুন। আপনি পরবর্তী পাঠে, আপনার মণ্ডলীর বাজেটকে আপনার ৩-৪ মাসের কর্ম পরিকল্পনা হিসাবে উন্নয়ন করতে পারেন।  
i. মণ্ডলীর সকল সদস্যদের সাথে আলোচনা করে মণ্ডলীর বাজেট প্রস্তুত করুন। একটি বাজেট প্রস্তত করার জন্য কি কি ধাপ প্রয়োজন? কে প্রথম পদক্ষেপ নেন? মণ্ডলীর সকল সদস্যদের মতামত কিভাবে অন্তর্ভূক্ত করা হবে? কখন বাজেট প্রস্তুত হবে? 
ii. সমস্ত মণ্ডলীর অনুমোদনের জন্য সমগ্র মণ্ডলীর সামনে বাজেট উপস্থাপনা করুন। বাজেট অনুমোদন অথবা প্রস্তাবিত বাজেট সংশোধন করার জন্য মণ্ডলীকে একসাথে একত্র করার সবচেয়ে উত্তম সময় কখন? 
iii. কিভাবে উপহারগুলো গণনা করা হবে এবং রাখা হবে তা মণ্ডলীকে জ্ঞাত করুন। উপহারগুলো কে গণনা এবং নথিভুক্ত করবে? উপহারের টাকাগুলো কোথায় রাখা হবে? কে ব্যায়ের জন্য অনুমতি দিবেন?  
iv. সমগ্র মণ্ডলীকে মণ্ডলীর মাসিক আয় এবং ব্যায়ের প্রতিবেদন দান করুন। কিভাবে প্রতিবেদন তৈরা করা হবে? উদাহরণস্বরূপ, উপাসনার বিজ্ঞপ্তি প্রদানের সময়, বুলেটিনে, ওয়েভ সাইট, ইত্যাদি। কে প্রতিবেদন পেশ করেন এবং প্রশ্নের উত্তর দেন?  
v. বার্ষিক লিখিত একটি টাকা পয়সার লিখিত প্রতিবেদন তৈরী করুন এবং যারা এটা পড়তে চায় তাদের সকলের জন্য এটা সহজলভ্য করুন। কে বার্ষিক আয় ব্যয়ের উপর লিখিত একটি প্রতিবেদন তৈরী করবে? কাদের মধ্যে এই প্রতিবেদন বিতরণ করা হবে? আপনার মণ্ডলীর বাইরের কে এই প্রতিবেদন নীরিক্ষণ করবে? 
৪)  ঈশ্বরের উদারতা এবং ঈশ্বরের লোকদের উদারতার জন্য ধন্যবাদ জ্ঞাপনের জন্য নিয়মিত অথবা বিশেষ একটি দিন নির্ধারণ করুন। 
ক. একটি সাধারণ দিনের একটি সময়ে যখন আপনি ঈশ্বরের উদারতা সমন্ধে সবচেয়ে বেশী সচেতন হন সেই সময়গুলো কোন সময়? 
খ. আপনি যখন ঈশ্বরের লোকদের উদারতা সমন্ধে খুব বেশী সচেতন হন সেই বিশেষ সময়গুলো কোন সময়? 
গ. আপনার মণ্ডলীতে বাৎসরিক ধন্যবাদের দিন কিভাবে ভাল ধনাধক্ষ্যতার বিষয়কে ত্বরান্বীত করতে পারে? অন্য আর কোন কোন বিশেষ সময় যা ভাল ধনাধ্যক্ষতাকে ত্বরান্বীত করে? 


৪. আমাদের উদার ঈশ্বরকে ধন্যবাদ জ্ঞাপন
গীতসংহীতা ৯৫:১-৩ পদ পাঠ করুন। 
ক. ঈশ্বরের চমৎকার দানের জন্য তাঁর উদ্দেশ্যে একবাক্যে ধন্যবাদ অথবা প্রশংসা করুন। 
খ. আপনার মণ্ডলীতে ঈশ্বরকে ধন্যবাদ দেওয়ার জন্যে আপনি যে গানগুলো গান সেই গানগুলো কি কি? 

৫. সংক্ষিপ্ত কর্ম পরিকল্পনা
পরিস্থিতি: এই পাঠ থেকে একটি সমস্যা অথবা একটি সুযোগ যা আপনার মনে উদয় হয়েছে তা লিখুন:

রাজ্য পরিবর্তনের জন্য লক্ষ্য: ঈশ্বরের অনুগ্রহে, আপনার হস্তক্ষেপের ফলে আপনি পরিস্থিতির যে পরিবর্তন দেখতে চান তা লিখুন। 

কার্যক্রমসমুহ: ঈশ্বরের শক্তিতে, এই লক্ষ্য পুরণের জন্য আগামী পাঠের আগে আপনি যে কাজ করবেন এমন দু একটি কাজের বিষয়ে লিখুন:




৬. পাঠের শেষে, অন্য আরেক জনের সাথে আপনি আপনার পরিকল্পনা নিয়ে শেয়ার করুন এবং একসাথে প্রার্থনা করুন।


পাঠ ৮
৩-৪ মাসের একটি কার্যকর পরিকল্পনা তৈরী করা

১. সংক্ষিপ্ত কর্ম পরিকল্পনা প্রতিবেদন 
· পাঠ ৭ এ যে পরিবর্তন সাধন করার জন্য আপনি চেয়েছিলেন এবং প্রার্থনা করেছিলেন তা কি সংগঠিত হয়েছে? কিভাবে আপনি জানেন? 
· পাঠ ৭ এ আপনি যে কার্যক্রমসমুহ প্রণয়ণ করেছিলেন তা কি আপনি সম্পন্ন করেছিলেন? 
· আপনি কি কোন প্রতিবন্ধকতার সম্মুখীণ হয়েছিলেন যা আপনাকে আপনার কার্যক্রমসমুহ সম্পন্ন করার পথে বাধাগ্রস্ত করেছে? যদি বাধাগ্রস্ত হয়ে থাকেন, ঈশ্বরের অনুগ্রহে, কিভাবে আপনি সেই বাধাগুলোকে অতিক্রম করবেন? 
· কোন অপ্রত্যাশিত বিষয় কি ঘটেছে?  

২.   অভিনন্দন! আপনি TLT এর প্রশিক্ষণ কোর্সের একটি গুরুত্বপূর্ণ অংশ শেষ করেছেন। এখন, পরবর্তী ৩-৪ মাসে, আপনি যা শিখেছেন সেগুলোকে বাস্তবে প্রয়োগের মাধ্যমে আপনি নিয়মিত আপনার দক্ষতা বৃদ্ধি করবেন।

৩.  পূনঃমূল্যায়ণঃ কিভাবে একটি TLT কর্ম পরিকল্পনা তৈরী করতে হয়
ক. একটি সুনির্দিষ্ট পরিস্থিতি চিহ্নিত করুন। সেই পরিস্থিতি হলো একটি সমস্যা বা সুযোগ যা ঈশ্বর এই TLT পাঠের মধ্যদিয়ে আপনার মনে এনেছে। এটা হয়তো একটি সমস্যা যে সমস্যার সমাধান আপনি দেখতে আকাংখা করেন। এটা হতে পারে বৃদ্ধির জন্যে অথবা উন্নয়নের জন্য একটি সুযোগ। এটা একটি পরিস্থিতি যে এসমন্ধে কিছু করতে আপনি সমর্থ।  
খ. একটি সুনির্দিষ্ট লক্ষ্য চিহ্নিত করুন। রাজ্য পরিবর্তনের জন্য লক্ষ্য বর্ণনা করে যে পরিবর্তন আপনি দেখতে চান সেই বিষয়। এটা একটি পরিবর্তন যা যীশুর কাজ এবং পবিত্র আত্নার শক্তিকে প্রকাশ করে। এটি বর্ণনা করে যে একটি সুনির্দিষ্ট সমস্যা সমাধান হলে অথবা সুযোগকে কাজে লাগালে একটি পরিবার, মণ্ডলী অথবা সমাজ দেখতে কেমন হবে সেই বিষয়। 
গ. সুনির্দিষ্ট কার্যক্রমসমুহ চিহ্নিত করুন। একটি TLT কর্ম পরিকল্পনার কার্যক্রমসমুহ বলে দেয় যে আপনি কি করবেন। আপনি যে ধাপসুমহ অনুসরণ করবেন এগুলো সেগুলোর তালিকা তৈরী করে যেন যেন সুনির্দিষ্ট লক্ষটি অর্জিত হয়। 

৪. পূন মূল্যায়নঃ একটি SMART কর্ম পরিকল্পনার গুণাবলীসমুহ 
ক. রাজ্য পরিবর্তনের জন্য SMART লক্ষ্য
একটি TLT কর্ম পরিকল্পনার লক্ষ্যকে SMART শব্দের পাঁচটি অক্ষরকে ব্যবহার করে বর্ণনা করা যেতে পারে।
· Specific (সুনির্দিষ্ট): যে পরিবর্তন সাধনের জন্য আমি প্রত্যাশা করি তা বিস্তারিতভাবে বর্নিত হয়েছে।
· Measurable (পরিমাপযোগ্য): লক্ষ্যকে পরিমাপ করা যাবে। আমি জানব যে কখন এটা শেষ হয়েছে।
· Appropirate (উপযুক্ত) : যখন লক্ষ্য অর্জিত হবে ঈশ্বর এবং লোকেরা সম্মানীত হবে।
· Realistic (বাস্তব সম্মত): লক্ষ্য অর্জণযোগ্য হবে।
· Time bound (সময় নির্ধারিত) : যখন লক্ষ্য অর্জিত হবে সেই সময় উল্লেখ করা হয়েছে। 
খ. SMART কার্যক্রমসমুহ   
লক্ষ্যের মতোই একটি TLT কর্ম পরিকল্পনার কার্যক্রমসমুহকে SMART শব্দের পাঁচটি অক্ষরকে ব্যবহার করে বর্ণনা করা যেতে পারে।
· Specific (সুনির্দিষ্ট): যে কার্যক্রমসমুহ আমি করব তা বিস্তারিতভাবে বর্নিত হয়েছে।
· Measurable (পরিমাপযোগ্য): কার্যক্রমসমুহকে পরিমাপ করা যাবে। আমি জানব যে কখন এটা শেষ হয়েছে।
· Appropirate (উপযুক্ত): আমার জন্য কার্যক্রমসমুহ করা যথাযথ।  সেগুলো ঈশ্বরের জন্য এবং আমার প্রতিবেশীর জন্য আমার প্রেম প্রকাশ করে। 
· Realistic (বাস্তব সম্মত): আমার কাছে যে সম্পদ বা রির্সোস আছে তা দিয়ে কার্যক্রমসমুহ করা যাবে। সেগুলো আমার সীমাবদ্ধতা, সময় এবং শক্তির হিসাব রাখে। 
· Time bound (সময় নির্ধারিত): যে সময়ে আমি কার্যক্রমগুলো করব তা উল্লেখ করা হয়েছে।  
একটি SMART কর্ম পরিকল্পনা লেখার ক্ষেত্রে আপনার কাছে কি বিষয় সবচেয়ে কঠিন বলে মনে হয়? আপনি কিভাবে এই দক্ষতায় বৃদ্ধি পাচ্ছেন তা একজন সঙ্গীর সাথে শেয়ার করুন। 

৫. ১-৭ পাঠের শেষে, আপনি যে সংক্ষিপ্ত কর্ম পরিকল্পনা লিখেছেন তা নীরবে পাঠ করুন। অন্যদের পাঠ শেষ করার জন্য অপেক্ষা করতে করতে, চিন্তা করুন যে আপনার সংক্ষিপ্ত কর্ম পরিকল্পনার কোনটি আপনি আরও সম্পূর্ণভাবে করতে চান। এই সময় আপনার মনে অন্য যে সমস্যাগুলো বা সুযোগগুলো আসে আপনি সেগুলোকেও বিবেচনা করতে পারেন। 

৬.  মথি ৬:১০ পদ পাঠ করুন। প্রভুর প্রার্থনার “তোমার রাজ্য আইসুক” এই অংশের উপর নীরবে ধ্যান করুন। এই প্রশ্ন নিয়ে চিন্তা করুন: আমি এই কোর্সে যা শিখেছি তা যদি আমি প্রয়োগ করি তবে আগামী ৩-৪ মাসের মধ্যে আমার পরিবারে, মণ্ডলীতে এবং সমাজে কি রাজ্য পরিবর্তন আসতে পারে?  
রাজ্য পরিবের্তনের উদাহরণসমুহ: 
· ৩ জন বেকার যুবক উৎপানমুখী কাজে জড়িত হবে
· আমাদের মণ্ডলীর আশে পাশে আর ময়লা আবর্জনা থাকবে না। 
· মণ্ডলীর মাসিক আয় ৫০০০ টাকা থেকে ১০০০০ টাকায় উন্নীত হবে। 
· আমাদের প্রতিবেশী এলাকায় অব্যবহৃত জমি শাকসবজী চাষের জন্য ব্যবহুত হবে। 
· ৩ জন বিধবা মহিলা প্রত্যেক মাসে আমাদের মণ্ডলী থেকে আর্থিক সাহায্য লাভ করবে। 

আপনার সংক্ষিপ্ত কর্ম পরিকল্পনা থেকে রাজ্য পরিবর্তনের অন্যান্য উদাহরণ শেয়ার করুন: 
 

৭.  মনে রাখবেন: রাজ্য পরিবর্তনের জন্য একটি লক্ষ্য, আপনি আপনার পরিবারে, মণ্ডলীতে এবং সমাজে যে পরিবর্তন দেখতে চান তা বর্ণনা করে। অবশ্যই, আপনার কর্ম পরিকল্পনা ঈশ্বর যে শক্তি আপনাকে দেন তার কারণে এবং তাঁর অনুগ্রহ দ্বারা, এবং আপনার প্রচেষ্টায় তাঁর আশির্বাদের কারণেই কেবলমাত্র সম্পাদিত হয়। 
 
৮.   আপনার ৩-৪ মাসের কার্যকর পরিকল্পনা লিখুন। 
একটি দল হিসাবে এই সেকশান ৮ এর প্রথম থেকে শেষ পর্যন্ত পাঠ করুন। পরবর্তীতে, শুরুতে ফিরে এসে ক, খ, এবং গ ধাপ অনুসরণ করে আপনার নিজের কর্ম পরিকল্পনা লিখুন। প্রত্যেক প্রশ্নের শেষে যে খালী জায়গা আছে তা ব্যবহার করুন। আপনার কর্ম পরিকল্পনা লিখতে যদি আপনার সমস্যা হয়ে থাকে তবে আপনার ফ্যাসিলিটেটরের সাথে অথবা অন্য আরেক জন অংশগ্রহণকারীর সাথে আলোচনা করুন। 
ক. পরিস্থিতি
কি সমস্যা অথবা সুযোগ ঈশ্বর আপনার মনে এনেছেন যার পরিবর্তন সাধনের জন্য আপনি  শক্তিশালীভাবে আকাংখা করছেন? আপনার উত্তর লিখুন: 





খ. রাজ্য পরিবর্তনের জন্য লক্ষ্য
রাজ্য পরিবর্তনের সাথে সম্পর্কযুক্ত এই দুটি প্রশ্নের উত্তর দিন: 
১) ঈশ্বরের অনুগ্রহের দ্বাারা, আাগামী ৩-৪ মাসে আমি কি রাজ্য পরিবর্তন দেখতে চাই? আপনার উত্তর লিখুন: 






২) এই লক্ষ্য কি  SMART (Specific, Measurable, Appropriate, Realistic, Time-bound)? 



গ, কার্যক্রমসমুহ
আপনার কার্যক্রমের সাথে সম্পর্কযুক্ত এই দুটি প্রশ্নের উত্তর দিন: 
১) আগামী ৩-৪ মাসের মধ্যে আমি কি করব যেন ঈশ্বরের অনুগ্রহের দ্বারা এই রাজ্য পরিবর্তন সংগঠিত হয়? আপনার কার্যক্রমসমুহের একটি তালিকা করুন। 







২) এই কার্যক্রমসমুহ কি  SMART (Specific, Measurable, Appropriate, Realistic, Time-bound)? 

৯. আপনার ৩-৪ মাসের কর্ম পরিকল্পনা সংশোধন করুন 
একটি দল হিসাবে এই সেকশান পাঠ করুন। পরে, শুরুতে ফিরে আসুন এবং ১-৬ ধাপসমুহ অনুসরণ করুন। 
১) ৩ জনের দলে, আপনার কর্ম পরিকল্পনা জোড়ে জোড়ে পাঠ করুন যেন অন্য ব্যক্তিরা SMART প্রশ্ন জিজ্ঞাসা করার দ্বারা এটাকে উন্নয়ন করতে পারেন। 
২) পরের পৃষ্ঠায় (৩-৪ মাসের কর্ম পরিকল্পনা ফরম) অথবা একটি আলাদা কাগজে, আপনার পরিস্থিতি, রাজ্য পরিবর্তনের জন্য SMART লক্ষ্য, এবং SMART কার্যক্রম লিখুন। 
৩) আপনার সংশোধীত কর্ম পরিকল্পনাকে একটি টেবিলের উপর অথবা দেওয়ালে টাঙ্গিয়ে রাখুন, যেন  সকল অংশগ্রহণকারী, সঞ্চালকের নেতৃত্বে এটা পড়তে পারেন এবং এ সমন্ধে উপদেশ দিতে পারেন। যদি প্রয়োজন হয় আপনার কর্ম পরিকল্পনা আবার সংশোধন করুন। 
৪) টেবিলে রাখা অথবা দেওয়া টাঙ্গানো সকল কর্ম পরিকল্পনাকে ঘুরে ঘুরে দেখুন এবং প্রার্থনা করুন যেন ঈশ্বর প্রত্যেকটি কর্ম পরিকল্পনাকে আশির্বাদ করেন। 
৫) আপনার কর্ম পরিকল্পনার একটি ছবি নেন এবং আপনার সঞ্চালক বা ফ্যাসিলিটেটর অথবা কর্ডিনেটরকে এটা পাঠিয়ে দিন। যদি আপনি ছবি নিতে না পারেন, তবে দ্বিতীয় আরেকটি কপি লিখুন এবং তা আপনার ফ্যাসিলিটেটরকে দিন।  
৬) আপনার নিজের কর্ম পরিকল্পনা সংগ্রহ করে আপনার সঙ্গে ঘরে নিয়ে যান।
১০. আগামী ৩-৪ মাস পরে কোন তারিখে পরবর্তী কোর্স অনুষ্ঠিত হবে সে সমন্ধে দল আলোচনা করে সিদ্ধান্ত নিবেন। পরবর্তী কোর্সের শুরুতেই, আপনি আপনার ৩-৪ মাসের কর্ম পরিকল্পনার উপর একটি প্রতিবেদন পেশ করবেন (পাঠ ৯ দেখুন)। 
১১. বাড়ী ফিরে গিয়ে আপনার কর্ম পরিকল্পনাকে এমন একটি স্থানে রাখুন যেন এটা প্রতিনিয়ত আপনাকে স্মরণ করিয়ে দেয়। 



৩-৪ মাসের কর্ম পরিকল্পনা ফরম: ধনাধ্যক্ষতা
আগের পৃষ্ঠা দেখুন
নাম 
টেলিফোন							ইমেল
শহর এবং দেশ  						তারিখ
পরিস্থিতি: 






রাজ্য পরিবর্তনের জন্য লক্ষ্য: 






রাজ্য পরিবর্তনের জন্য এই লক্ষ্য কি SMART? (Specific, Measurable, Appropriate, Realistic, Time-bound)?


পরবর্তী ৩-৪ মাসের জন্য পরিকল্পিত কার্যক্রমসমুহ:





আপনার পরিকল্পিত কার্যক্রমসমুহ কি SMART?  (Specific, Measurable, Appropriate, Realistic, Time-bound)?


৩-৪ মাসের কর্ম পরিকল্পনার প্রতিবেদন: ধনাধ্যক্ষতা
পরের পৃষ্ঠা দেখুন
নাম 
টেলিফোন						ইমেল
শহর এবং দেশ						তারিখ

১. রাজ্য পরিবর্তনের জন্য আপনার লক্ষ্য কি ছিল? 





২. কি পরিকল্পিত কার্যক্রম আপনি সম্পন্ন করেছেন? 





৩. আপনি যদি কোন বাধা বা সমস্যা মোকাবেলা করে থাকেন তবে আপনি সেগুলোকে কিভাবে অতিক্রম করেছেন?





৪. আপনার পরিকল্পিত কার্যক্রমের ফলে কি রাজ্য পরিবর্তন ঘটেছে? 





৫. কোন অপ্রত্যাশিত রাজ্য পরিবর্তন কি ঘটেছে? সেগুলোকে নীচে তালিকা বদ্ধ করুন। 




পাঠ ৯ 
আপনার ৩-৪ মাসের কর্ম পরিকল্পনার প্রতিবেদন
এই শেষ সেশনের পাঠে দল মিলিত হওয়ার আগে, ফ্যাসিলিটেটর নিশ্চিত করবেন যে প্রত্যেক অংশগ্রহণকারী পূর্বের পৃষ্ঠায় দেওয়া ৩-৪ মাসের কর্ম পরিকল্পনার প্রতিবেদন পুরণ করেছেন।

১.   অধিবেশনের শুরুতে, অংশগ্রহণকারীরা তাদের কর্ম পরিকল্পনার প্রতিবেদনের ফরমগুলো একটি টেবিলের উপর রাখবে অথবা সেগুলোকে দেওয়ালের উপর টাঙ্গিয়ে রাখবে যেন প্রত্যেকেই তা পড়তে পারেন। 
২.   তারপরে, প্রত্যেক অংশগ্রহণকারী একটি প্রতিবেদন তৈরী করবে (একটি বড় দলে বা ছোট দলে)।
· রাজ্য পরিবর্তনের জন্য আপনার লক্ষ্য কি ছিল? 
· ৩-৪ মাস আগে আপনি যে কার্যক্রমসমুহ পরিকল্পনা করেছিলেন তা কি সম্পাদন করেছেন?
· আপনি কি কোন বাধার সম্মুখীণ হয়েছিলেন? যদি হয়ে থাকেন, আপনি কি সেগুলোকে অতিক্রম করতে পেরেছিলেন? 
· আপনি কি এর কোন একটি বাধা অতিক্রম করতে ব্যর্থ হয়েছিলেন?
· আপনার দল কিভাবে সেই বাধাগুলোকে অতিক্রম করতে আপনাকে সাহায্য করতে পারে?
· আপনি যে রাজ্য পরিবর্তনের জন্য প্রার্থনা এবং প্রত্যাশা করেছিলেন সেই পরিবর্তন কি ঘটেছে? আপনি কিভাবে জানেন?
· আপনার মণ্ডলীতে অথবা সমাজে কোন অপ্রত্যাশিত রাজ্য পরিবর্তন কি ঘটেছে?
৩.   গীতসংহীতা ৯০:১৭ পদ পাঠ করুন। একসাথে, বিগত মাসগুলোতে যে সমস্ত কিছু সম্পাদিত হয়েছে তার জন্য সময় নিয়ে ঈশ্বরের প্রশংসা করুন এবং তাঁকে ধন্যবাদ দিন।

